Home இஸ்லாம் கட்டுரைகள் இகாமத்துஸ் ஸலாத்தும் - இகாமத்துத் தீனும்
இகாமத்துஸ் ஸலாத்தும் - இகாமத்துத் தீனும்
இகாமத்துஸ் ஸலாத்தும் - இகாமத்துத் தீனும்
அல்லாஹுத்தஆலா முஸ்லிம் உம்மாவை சிறந்த சமூகமாக படைத்துள்ளான். உம்மத்தே முஸ்லிமாவைக் கொண்டு ஓர் உன்னதமான காரியத்தைச் செயற்படுத்த நினைத்துள்ளான். ஒரு சிறந்த சமூகத்தின் பணி என்னவாக இருக்க முடியும்
மனித இனத்தைச் சீர்படுத்துவதற்காக தோற்றுவிக்கப்பட்டிருக்கும் மிகச் சிறந்த சமூகத்தவராய் நீங்கள் இருக்கின்றீர்கள். நீங்கள் நன்மை புரியும்படி ஏவுகின்றீர்கள். தீமையிலிருந்து தடுக்கின்றீர்கள். மேலும் அல்லாஹ்வின் மீது நம்பிக்கை கொள்கின்றீர்கள். (ஆல இம்ரான் 110)
நன்மையை ஏவுவது தீமையைத் தடுப்பது சுருக்கமாகச் சொல்வதென்றால் ஷரீஅத்தை நிலைநாட்டுவது, தீனை நிலை நாட்டுவது. உலகின் மூலை முடுக்குகளுக்கெல்லாம் சென்று தீனைப் பரப்புவது, உலகின் ஏதேனும் ஒருபகுதியிலும் இறைவனுக்கு எதிரான அமைப்பு நிலவுகின்றது. இறைவனின் மக்கள் கொடுமைக்கு ஆளாகின்றார்கள் என்றால் அதனைக் கண்டு கொதித்து எழுவது. அங்கும் சென்று இறைவனுடைய தூயதீனை எடுத்துரைப்பது.
இதையே நாம் இகாமத்துத் தீன் - தீனை நிலைநாட்டுவது - என்று சொல்கின்றோம். இந்த இகாமத்துத் தீன் பணியை செய்வதற்குத் தான் அல்லாஹ் நம்மை, உம்மத்தன்வஸத் ஆக நடுநிலை சமுதாயமாக ஆக்கியுள்ளான்.
இவ்வாறே (முஸ்லிம்களான) உங்களை நாம் உம்மத்தன் வஸத்தன் சமநிலையுடைய சமுதாயமாக ஆக்கினோம். நீங்கள் மக்களுக்குச் சான்று வழங்குபவர்களாயும் இறைத்தூதர் உங்களுக்குச் சான்று வழங்குபவராகவும் திகழ்ந்திட வேண்டும் என்பதற்காக
இன்றைக்கு உலகில் உள்ள முஸ்லிம் சமுதாயம் தன்மீது சுமக்கப்பட்டுள்ள கடமையை நிறைவேற்றுகின்றதா என்று கேட்டால் இல்லை என்று ஒற்றை வார்த்தையில் பதில் சொல்லிவிடலாம்.
இன்றைக்கு முஸ்லிம்களுக்கு வருகின்ற வேதனைகள், அவமானம், கஷ்டம், இழிவு அனைத்துக்கும் இதுதான் காரணம்ஸ நாம் நம்முடைய பொறுப்பை ஒழுங்காக நிறைவேற்ற எந்த முயற்சியையும் எடுக்கவில்லை என்று சொல்லுவதோடு, நாம் நம்முடைய பொறுப்பு என்ன என்பதைக் கூட சரியாக விளங்கிக் கொள்ளவில்லை என்பது தான் உண்மையாகும்.
உயர்ந்த ஓர் இலட்சியத்துக்காக படைக்கப்பட்ட சமுதாயம் தன்னுடைய பொறுப்பை மறந்துவிட்டால், தன்னடைய கடமையை நிறைவேற்றுவதில் அலட்சியமாக இருந்தால் அச்சமுதாயம் வீழ்ச்சி அடைவதை யாராலும் தடுத்து நிறுத்த முடியாதுஸ நமக்கு முந்தைய சமுதாயங்களின் வீழ்ச்சிகளில் இருந்து நாம் பெறவேண்டிய படிப்பினை இதுவே
செயல் அளவில் நீர்த்துப் போன ஒரு சமுதாயத்தை அழிவில் இருந்து காப்பாற்ற வேண்டுமானால் குறைந்தபட்சம் சொல் அளவில் கடமையுணர்வு இருந்தால் காப்பாற்றலாம். அதாவது செயல் அளவில் தன்னுடைய கடமையைச் செய்யாமல் அலட்சியமாக உள்ள ஒரு சமுதாயத்தில் அதனுடைய உண்மையான குறிக்கோள் என்ன எந்த நோக்கத்திற்காக அது தோற்றுவிக்கப்பட்டது. என்பதை ஓயாமல் பிரச்சாரம் செய்யும் அழைப்பாளர்கள் இருந்து கொண்டே இருக்க வேண்டும்.
இத்தகைய அழைப்பாளர்கள் இருக்கும் வலை அச்சமுதாயத்தின் குறிக்கோள் குறைந்தபட்சம் பேச்சுக்களாக, எழுத்துக்களாக அங்கே வலம் வந்து கொண்டிருக்கும். இந்த குறைந்தபட்ச அளவும் இல்லை என்றால் அந்த சமுதாயம் அழிந்து போய்விடும். அதன் அழிவைப் பற்றி அல்லாஹ் கொஞ்சம் கூடக் கவலைப்படமாட்டான் என்பதையே குர்ஆன், சுன்னாவிலிருந்து நாம் அறிகின்றோம்.
இத்தகைய ஒரு மோசமான சூழ்நிலையை விட்டு இகாமத்துஸ் சலாத் அது சரியான முறையில் நடைமுறைப்படுத்தப்பட்டால், தடுக்கின்றதுஸ நாம் ஏற்கனவே சலாத் என்பது ஈமானுக்கும், அமலுக்கும் இடைப்பட்ட கவ்ல் (சொல்) என்பதைப் பார்த்துள்ளோம். ஓர் இறை நம்பிக்கையாளன் உண்மையான இறையச்சத்தோடும், பயபக்தியோடும் தொழுது வந்தால் தொழுகையை நிலை நாட்டினால் அது அவனுடைய வாழ்க்கைக் குறிக்கோளை நினைவு படுத்துகின்றது. அவன் செய்ய வேண்டிய பணி என்ன செல்ல வேண்டிய பாதை என்ன செல்ல வேண்டிய பாதை என்ன
ஒரு மனிதன் தொழுகையில் குர்ஆன் வசனங்களை ஓதுகின்றான். குர்ஆனில் அல்லாஹ் ஆணையிட்டுள்ளான் என்பதற்காகத்தான் அவன் தொழுகவே வந்துள்ளான். குர்ஆனில் கூறப்பட்டுள்ள ஆறாயிரத்து அறுறூற்றுச் சொச்சம் வசனங்களையும் மாறி மாறி அவன் தொழுகையில் ஓதுகின்றான். ஓர் இறையடியானைப் பொறுத்தவரையிலும் குர்ஆன் வசனங்கள் அனைத்தும் சமமானவையே அனைத்துமே கடைப்பிடிக்க வேண்டியவையே ஒரு சிலதை மட்டும் ஏற்றுக் கொண்டு ஒரு சிலதைப் புறக்கணிக்க ஓர் இறை நம்பிக்கையாளனால் இயலாது.
குர்ஆனில் கூறப்பட்டுள்ள பெரும்பாலான வசனங்களைத் தன்னால் நடைமுறைப்படுத்த இயலாத நிர்க்கதியான நிலையை அவன் உணருகின்றான். ஆறாயிரம் வசனங்களில் ஏறத்தாழ பெரும்பாலானவற்றை விட்டும் தான் வெகு தொலைவில் நின்று கொண்டிருப்பதை அவன் நினைத்துப் பார்க்கின்றான்.
ஐவேளை தொழுக வேண்டும் என்பது எப்படி அல்லாஹ்வின் கடமையோ அது போன்று தானே, திருடனின் கையைத் துண்டிக்க வேண்டும் என்பதும் அல்லாய்வின் கடமைஸ தொழும் முன்னால் ஒழு செய்து தூய்மையாகிக் கொள்ளுங்கள் என்பது எவ்வாறு இறை ஆணையோ, அது போன்று தானே விபச்சாரம் செய்பவரைத் தண்டிப்பதும் இறை ஆணை
தன்னால் நடைமுறைப்படுத்த இயலாத ஏராளமான இறை ஆணைகளை நிறைவேற்ற வேண்டுமானால் அதற்க இஸ்லாமிய சமூக அமைப்பு அவசியம் தேவை என்பதை அவன் புரிந்து கொள்கின்றான்.
குர்ஆனைப் பின்பற்றுகின்ற அமைப்பில் தான் தன்னால் முழுமையான முஃமினாக வாழ இயலும் என்பதை அவன் ஏற்றுக் கொள்கின்றான். அத்தகையதொரு சமூக அமைப்பு உருவாகத் தன்னால் இயன்ற பங்களிப்பை வழங்கியாக வேண்டும் என்னும் முடிவுக்கு வருகின்றான். அதாவது இகாமத்துத் தீனுக்காக பாடுபடவும், பணியாற்றவும் அவன் தயாராகிவிடுகின்றான். அவனுடைய தொழுகை அவனைத் தயார்படுத்தி விடுகின்றது.
ஆபாசமான காரியங்களை விட்டும், தீய செயல்களை விட்டும் தொழுகை தடுக்கின்றது, இல்லையா அநீதியும், அராஜகமும், அக்கிரமும், கொடுங்கோன்மையும் அநியாயம் இல்லையா அநீதியும், அராஜகமும், அக்கிரமும், கொடுங்கோன்மையும் அநியாயம் இல்லையா தீய செயல்கள் இல்லையா இவற்றை எவ்வாறு தொழுகை தடுக்கும் தன்னுடைய தொழுகையாளியை தயார்படுத்துவதன் மூலம்
திக்ருல்லாஹ் - அல்லாஹ்வை நினைவு கூரத்தானே ஓர் இறை நம்பிக்கையாளன் தொழுகின்றான். பள்ளிவாசலில் இறைவனை திக்ரு செய்தால் மட்டும் போதுமா கடைவீதிகளில், ஷாப்பிங் காம்ப்ளெக்ஸ்களில், தொழிற்சாலைகளில் நினைவு கூர வேண்டாமா கடைவீதிகளில், ஷாப்பிங் காம்ப்ளெக்ஸ்களில், தொழிற்சாலைகளில் நினைவு கூர வேண்டாமா பொருளாதாரத் துறைகளில், சமூக அமைப்புகளில், சட்டசபைகளில் திக்ரு செய்ய வேண்டாமா பொருளாதாரத் துறைகளில், சமூக அமைப்புகளில், சட்டசபைகளில் திக்ரு செய்ய வேண்டாமா அங்கேயெல்லாம் இறைவனுக்கு எதிரான, மாற்றமான வழிமுறைகளைப் பின்பற்றும் ஒருவனால் பள்ளிவாசல் சுவர்களுக்குள் மட்டும் எப்படி மனப்பூர்வமாக திக்ருல்லாஹ்வில் ஈடுபட இயலும்
ஆக, ஒரு மனிதன் உண்மையாகவே இஃக்ளாஸாக தொழுது வந்தால் அந்தத் தொழுகை சமூகக் கொடுமைகளுக்கெதிரான அவனது குரலை உயர்த்தும். சமூக மாற்றத்தில் அவனுடைய பங்களிப்பை முன்னிறுத்தும்.
 எங்கள் மூதாதையர் வணங்கி வந்தவற்றை நாங்கள் விட்டுவிட வேண்டும் என்றா - அல்லது எங்களுடைய செல்வத்தை எங்கள் விருப்பப்படி பயன்படுத்த எங்களுக்கு அதிகாரம் இருக்கக் கூடாது என்றா - உம்முடைய தொழுகை உமக்குக் கற்றுத் தருகின்றது
ஷுஐப் அலைஹிஸ்ஸலாம் அவர்களுடைய தொழுகையை, பிரச்சாரத்தைக் கண்டு அவருடைய சமூக மக்கள் கூறிய கூற்று இதுஸ இறைவனை அலட்சியப்படுத்திவிட்டு தம் மனம் போன போக்கில் உல்லாசமாக, தீய வழிமுறைகளில் வாழ நினைக்கும் சமூகங்களில் இன்றைக்கும் இந்தக் குரலை நம்மால் கேட்க முடியும்.
நாம் ஏற்கனவே கண்டது போல ‘தொழுகை’ என்பது தீனுடைய தலைவாசல். மனோ இச்சைகளின்படி வாழ விரும்புபவர்கள், மார்க்க நெறிமுறைகளை எப்படி சகித்துக் கொள்வார்கள் எனவே, மார்க்கத்தின் தலையாய அமலும், தலைசிறந்த அமலுமான தொழுகையை அவர்கள் ஒரு ‘தீராப் பெருநோய்’ ஆகவே பார்ப்பார்கள். தொழுபவனைப் பார்த்து ஙமார்க்க வியாதிங இவனைப் பிடித்துக் கொண்டது என்று கிண்டல் அடிப்பார்கள்.
ஏனென்றால் எவன் தொழுகும் தன்மையை வளர்த்துக் கொள்கிறானோ, அவன் தன்னளவில் அதை நிறுத்திக் கொள்வதில்லை. நாலு பேருக்கு சொல்லிக் கொடுப்பான். நாலாபுறமும் பிரச்சாரம் செய்ய ஆரம்பித்து விடுவான். தான் சீரடைந்ததோடு நின்று விடாமல் தன்னைச் சுற்றியுள்ள மக்களையும் சீர்திருக்கும் முயற்சிகளில் இறங்கிவிடுவான். ஒழுக்கச் சீர்கேடுகளை தட்டிக் கேட்பான்.
தனக்குள் ஒருவன் தொழத் துவங்கிவிட்டானே என்பதற்காக அல்ல, இவன் வெகுவிரைவில் ஒழுக்கப் போதனையை துவக்கிவிடுவானே, தன்னையே விமர்சனம் செய்ய ஆரம்பித்து, தலைவலியாய் மாறிவிடுவானே என்பதை எண்ணித்தான், அவனை அச்சமூகம் எதிர்க்கின்றது. எனவே தான் அத்தகைய சமூகம் எல்லாவற்றுக்கும் மேலாக தொழுகையை, தொழுகையாளிகளை எதிர்க்கின்றது.
எனவே, தொழுகை எனும் தலைவாசலுக்குள் நுழைந்து தீனைக் கடைப்பிடிக்க ஆரம்பிக்கின்றவன் சமுதாயச் சீர்கேடுகளைக் கண்டும் காணாதவனைப் போல இருக்க மாட்டான். துணிந்து நின்று எதிர்ப்பான் என்பதை நாம் உணர்ந்து கொள்கின்றோம்.
இகாமத்துஸ் ஸலாத்தை ஒழுங்காக முறைப்படி நிறைவேற்றுகின்றவன் கண்டிப்பாக இகாமத்துத் தீனில் தன்னை ஈடுபடுத்திக் கொள்வான்.
இதையே வேறு வார்த்தைகளில் சொல்வதாக இருந்தால் இகாமத்துத் தீனில் முழு மூச்சோடு ஈடுபடுகின்றவன் மட்டுமே இகாமத்துஸ் சலாத்தை முறைப்படி செய்ய இயலும்.
இகாமத்துத் தீன் எனும் கடமையில் ஈடுபடச் சொல்லி தொழுகை நம்மைத் தூண்டுகிறது. வலியுறுத்துகிறது. இகாமத்துத் தீன் என்பது ஏதோ சாதாரணபாதை அல்லவேஸ முற்களும் கற்களும் இடையூறுகளும் இடர்ப்பாடுகளும் நிரம்பிய துன்பப் பாதை ஆயிற்றே அதுஸ எனவே, எந்தத் தொழுகை ஊக்கமூட்டுகின்றதோ அதே தொழுகை பாதையில் படுகின்ற காயங்களுக்கு மருந்தாகவும், மனவலிகளுக்கு ஒத்தடமாகவும் ஆகின்றது.
குஃப்பார்களுக்கு எதிராக உறுதியுடன் நில்லுங்கள் என்று எங்கேயெல்லாம் குர்ஆன் கற்றுத் தருகின்றதோ, அங்கேயெல்லாம், தொழுகையையும் திக்ருல்லாஹ்வையும் கடைபிடிக்கச் சொல்லி வலியுறுத்துகின்றது. பாத்திலை முறியடித்து, தீனை நிலை நாட்டுவதற்குத் தேவையான துணிச்சல், வலிமை தொழுகையின் மூலமாகத் தான் கிடைக்கும் என்பதை அது உணர்த்துகின்றது.
"எனவே, நீர் உம் அதிபதியின் கட்டளைப்படி பொறுமையை மேற்கொள்ளும் இவர்களில் தீய செயல் செய்பவனுக்கோ - சத்தியத்தை நிராகரிப்பவனுக்கோ இணங்கிப் போகாதீர் இவர்களில் தீய செயல் செய்பவனுக்கோ - சத்தியத்தை நிராகரிப்பவனுக்கோ இணங்கிப் போகாதீர் உன் அதிபதியின் பெயரைக் காலையிலும் மாலையிலும் (தொழுது) நினைவு கூரும் உன் அதிபதியின் பெயரைக் காலையிலும் மாலையிலும் (தொழுது) நினைவு கூரும்
தொடர்ந்து வரும் துன்பங்கள், இன்னல்களைக் கண்டு வருத்தம் அடையாதீர்கள். உங்கள் இறைவனின் வாக்கு ஒரு நாள் வென்றே தீரும் என்று திடமாக நம்புங்கள். தளராமல் கொள்கையில் குன்றாமல் தொடர்ந்து பேராடுங்கள். அதற்குத் தேவையான வலிமையைத் தொழுகைகையின் மூலம் திரட்டிக் கொள்ளுங்கள் என்று குர்ஆன் கூறுகிறது.
"எனவே, நீர் பொறுமையாய் இரும் அல்லாஹ்வின் வாக்குறுதி முற்றிலும் உண்மையானது. மேலும் (இலக்கை அடைய அவசரப்படும்) உம்முடைய தவறுக்காக மன்னிப்புக் கோரும்ஸ காலையிலும், மாலையிலும் உம் இறைவனைப் புகழ்வதுடன் தொழுது அவனைத் துதித்துக் கொண்டுமிரும் அல்லாஹ்வின் வாக்குறுதி முற்றிலும் உண்மையானது. மேலும் (இலக்கை அடைய அவசரப்படும்) உம்முடைய தவறுக்காக மன்னிப்புக் கோரும்ஸ காலையிலும், மாலையிலும் உம் இறைவனைப் புகழ்வதுடன் தொழுது அவனைத் துதித்துக் கொண்டுமிரும்
 (பொறுமை) நிலை குலையாமையைக் கொண்டும், தொழுகையைக் கொண்டும் உதவி தேடுவீர்களாக
தொழுகையின் தன்மை, பயன்களை அறிந்து கொண்ட பின்பு அது துன்பங்களைத் தீர்க்க வல்லது என்பதைத் தயக்கமின்றி ஒப்புக் கொண்டிருப்பீர்கள். அண்ணலெம்பெருமானார் (ஸல்லல்லாஹு அலைஹி வஸல்லிம்) ஏதேனும் வருத்தமான செயல், சிக்கல் ஏற்பட்டுவிட்டால் உடனே தொழுவார்கள் என்பதை ஹதீஸ்களில் பார்க்கின்றோம்.
அண்ணலாருக்கு ஆரம்ப காலத்தில் நபிப்பட்டம் அருளப்பட்ட போதே, இது சாதாரண வேலையல்ல, முதுகெலும்பை முறித்துவிடும். எனவே நீங்கள் தொழுது உங்களைத் தயார்படுத்திக் கொள்ளுங்கள்
"நாம் உம்மீது கனமாகதொரு வாக்கை விரைவில் இறக்கப் போகின்றோம். இரவில் எழுந்திருப்பதோ, மனதிக் கட்டுப்படுத்துவதற்கு மிகவும் பயனுள்ளதாகவும் (குர்ஆனை) நேர்த்தியாக ஓதுவதற்கு மிகவும் ஏற்றதாகவும் இருக்கின்றது." (முஸ்ஸம்மில் - 5,6)
தொழுகை எவ்வாறு துன்பங்களைப் போக்கும் இன்னல்களை நீக்கும் என்பதை யோசித்துப் பாருங்கள் இன்னல்களை நீக்கும் என்பதை யோசித்துப் பாருங்கள் அதற்கும் முன்பாக துன்பம், கவலை என்றால் என்ன அதற்கும் முன்பாக துன்பம், கவலை என்றால் என்ன என்பதைப் பற்றியும் சிந்தித்துப் பாருங்கள்
வருத்தம், கவலை, துன்பம், துயரம் இவை எல்லாமே நம் சிந்தையில் உண்டாகுபவைகளே எண்ணங்கள் தாம் உணர்ச்சிகளுக்கு வடிவம் கொடுக்கின்றன. அவற்றுக்குப் பெயரும் சூட்டுகின்றன. இவை அனைத்தும் ‘சிந்தனை’யின் விளைவுகளே என்பதை உணர்ந்து கொள்ளும் மனிதன் உணர்ச்சிகளின் சிக்கல்களுக்குள் அகப்படுவதில்லை.
ஒரே விஷயம் ஒருவனுக்கு சந்தோஷமாகவும், இன்னொருவனுக்கு வருத்தமாகவும் இருப்பதை நாம் பார்க்கின்றோம். ஒரே பொருள் ஒருவனுக்கு நன்றாகவும் மற்றவனுக்கு கெட்டதாகவும் இருக்கின்றது. ஒரே வேலையை இருவர் செய்கின்றார்கள். ஒருவன் விருப்பத்தோடு செய்கின்றான். நேரம் போவதே அவனுக்குத் தெரிவதில்லை. இன்னொருவன் வேண்டா வெறுப்பாக செய்கின்றான். அவனுக்கு நேரம் நகரவே மாட்டேன் என்கிறது.
வேண்டா வெறுப்போடு சாப்பிட்டால் தேனும் கசக்கும். விரும்பித் தின்றால் பாகலும் இனிக்கும். ஆக, நம்முடைய ‘சிந்தனை’யைப் பொறுத்துத் தான் உணர்ச்சிகள் வடிவங்கொள்கின்றன. எனவே தான், நன்கு உணர்ந்த இறைநம்பிக்கையாளன் செல்வம் கொழித்து சந்தோஷம் மிகைக்கும் போது துள்ளிக் குதியாட்டம் போடுவதுமில்லை. வறுமை மிகைத்துவிடும் போது வருத்தம் தொண்டைணை அடைக்க வானத்தை வெறித்தப் பார்த்துக் கொண்டு உட்கார்ந்து விடுவதுமில்லை.
வான்மறை திருக்குர்ஆன் இதனையே வெகு அழகாகக் கூறுகின்றது
"பூமியில் ஏற்படுகின்ற அல்லது உங்கள் மீது இறங்குகின்ற எந்தத் துன்பமானாலும் - அதனை நாம் உருவாக்குவதற்கு முன்பு அதைக் குறித்து ஒரு சுவடியில் (அதாவது விதி ஏட்டில்) எழுதி வைக்காமல் இல்லை. அப்படிச் செய்வது அல்லாஹ்விற்கு மிக எளிதானதாகும். (இவையனைத்தும்) எதற்காகவெனில், உங்களுக்கு எந்த நஷ்டம் ஏற்பட்டாலும், நீங்கள் மனம் துவண்டுவிடக் கூடாது. மேலும் அல்லாஹ் உங்களுக்கு வழங்கி இருப்பவற்றைக் கொண்ட நீங்கள் பூரித்துப் போய்விடக் கூடாது என்பதற்காகத்தான் தம்மையே பெரிதாக நினைத்துக் கொள்கின்ற, பெருமையடித்துத் திரிகின்ற யாரையும் அல்லாஹ் நேசிப்பதில்லை தம்மையே பெரிதாக நினைத்துக் கொள்கின்ற, பெருமையடித்துத் திரிகின்ற யாரையும் அல்லாஹ் நேசிப்பதில்லை
தெளிவான ஈமானைப் பெற்றவர்கள் எத்தகைய பொருளாதார இழப்புகள், உயிர் இழப்புகள் ஏற்பட்டாலும், அவை ஏற்கனவே தமது இறைவனால் தீர்மானிக்கப்பட்டவை ஏட்டில் எழுதப்பட்டவை என்பதைப் புரிந்து கொண்டு வருத்தம் அடைவதுமில்லை, கலங்கிப் போவதுமில்லை என்பதையே இவ்வசனம் நமக்கு உணர்த்துகின்றது. அவ்வாறே, அவர்கள் நிஃமத்துகள், அருட்கொடைகளைப் பெறும்போது அளவுக்கதிகமான மகிழ்ச்சியினால் குதூகலம் அடைவதுமில்லை.
அவர்கள் மிகத் தெளிவாக இருக்கின்றார்கள். எந்த துன்பத்தையும் அது என்னதான் மலை போன்று இருப்பினும் கண்டு கலங்கிவிடுவதில்லை.
நீர் கூறுவீராக - "(நன்மையோ, தீமையே) அல்லாஹ் எங்களுக்காக விதித்து வைத்திருப்பவற்றைத் தவிர வேறெதுவும் எங்களை அடையாது. அவன்தான் எங்களின் பாதுகாவலன். ஈமான் கொண்டோர் அல்லாஹ்வையே முழுமையாக சார்ந்து இருக்க வேண்டும்." (தவ்பா - 51)
துன்பங்கள், துயரங்களை எதிர்கொள்ளும் போது மனித மனம் விநோதமாகத் தான் நடந்து கொள்கின்றது. மலை போன்ற துன்பங்களையும் ஒரு மனிதன் தாங்கிக் கொள்கின்றான். அதே மனிதனால் ஒரு சாதாரண இழப்பை சமயங்களில் சகித்துக் கொள்ள இயலாமல் போய்விடுகின்றது.
மனிதர்களுள் ஒரு பிரிவினரைப் பற்றி குர்ஆன் இவ்விதம் கூறுகிறது
"அல்லாஹ் முஃமின்களிடமிருந்து அவர்களுடைய உயிர்களையும், பொருள்களையும் சொர்க்கத்திற்குப் பதிலாக விலைக்கு வாங்கிக் கொண்டான். அவர்கள் அல்லாஹ்வின் வழியில் போர் புரிகின்றார்கள். கொல்கின்றார்கள். கொல்லப்படுகின்றார்கள்." (தவ்பா - 111)
இதே மனிதர்களில் தாம் இப்படியும் ஒரு பிரிவினர் இருக்கின்றார்கள்
"ஒவ்வொரு உரத்த சப்தத்தையும் இவர்கள் தங்களுக்கு எதிரானதாய்க் கருதுகின்றனர். இவர் தாம் கடும் பகைவர்கள் ஆவர். எனவே இவர்களைப் பற்றி எச்சரிக்கையாக இரும்" (முனாஃபிக்கூன் - 4)
ஒரே மனித இனத்தில் துருவங்களுக்கு இணையான இந்த வேறுபாடு ஏன் ஏற்படுகின்றது என்றால், சரியான, முழுமையான அறிவு இல்லாததினால் தான்ஸ முழுமையான, உண்மையான அறிவைப் பெற்றவர்கள் கடுகை மலையாக என்றும் நினைப்பதில்லை. அவர்கள் நஃப்ஸுல் முத்ம இன்னாவைப் பெற்றவர்கள். கொள்கையுறுதியில் மலைபோல் உயர்ந்தவர்கள். இந்த சிறப்பிடத்தை அவர்கள் தொழுகையைக் கொண்டே அடைந்தார்கள். உண்மையான அறிவிற்கான ஆதார சுனை தொழுகைதான் என்பதை நாம் ஏற்கனவே கண்டுள்ளோமே
இதை நாம் இன்னொரு கோணத்தில் அணுகலாம். வருத்தமும், துயரமும் அல்லாஹ்வை விட்டு நம்மை தூர அழைத்துச் செல்கின்றன. அல்லது அல்லாஹ்வை விட்டு தூர விலகுவதால் அவை ஏற்படுகின்றன. அல்லாஹ்வின் அருகாமை இருந்தால் வருத்தமோ, கவலையோ நம்மை அடைவதில்லை. இதே போன்ற ஒரு நேரத்தில் தாம் அண்ணலார் ஸல்லல்லாஹு அலைஹி வஸல்லம் அவர்கள் கூறினார்கள்.
அல்லாஹ்வுக்கு அருகில் இருந்தால் நம்மை கவலையோ, வருத்தமோ, துன்பமோ எதுவுமே அணுகாது. சொர்க்கவாசிகளைப் பற்றிக் கூறும் போது,
"அத்தகையவர்களுக்கு எவ்வித அச்சமும் இல்லை. அவர்கள் துயரப்படவும் மாட்டார்கள்
ஏனென்றால் அவர்கள் அல்லாஹ்வுக்கு அருகில் உள்ளார்கள். இப்பூவுலகில் அல்லாஹ்வின் நெருக்கத்தைப் பெற வேண்டுமானால் என்ன வழி
 (உம் இறைவனின்) நெருக்கத்தைப் பெறுவீராக
துன்ப, துயர காலங்களில் தொழுகையைக் கொண்டும், பொறுமையைக் கொண்டும் உதவி தேடுங்கள் என்று அல்பகறாவில் அல்லாஹ் கூறுகிறான்.
அதே கருத்தை அஃராபில் சொல்லும்போது,
என்று கூறுகிறான். இவ்விரு வசனங்களையும் கவனமாகப் பார்த்தால் முதல் வசனத்தில் ‘சலாத்’என்ற சொல் உள்ளது. இரண்டாவது வசனத்தில் அதே இடத்தில் ‘அல்லாஹ்’ என்ற சொல் உள்ளது. அதாவது எந்த அளவு தொழுகை அல்லாஹ்வுக்கு நெருக்கமானதாய் உள்ளது என்றால், இவ்வுலகில் இறை நெருக்கத்தின் மாற்று வடிவமாய் உள்ளது. இதையே அண்ணலெம் பெருமானார் (ஸல்லல்லாஹு அலைஹி வசல்லிம்) தெளிவாகச் சொல்லியுள்ளார்கள்.
"தொழுகை இறைவனை நெருங்கச் செய்கின்றது
இறைவனை நெருங்கி விட்டால் அன்பு, பாசம், அபயம் எல்லாமே கிடைத்துவிடுகின்றன.
"உம் இறைவன் பெயரை நினைவு கூறுவீராக எல்லாவற்றையும் விட்டு அவனையே தஞ்சம் அடைந்து அவனுக்காகவே ஆகி விடுவீராக எல்லாவற்றையும் விட்டு அவனையே தஞ்சம் அடைந்து அவனுக்காகவே ஆகி விடுவீராக
அன்பு உள்ள இடத்தில் தான் ஆறுதல் இருக்கும். அரவணைப்பும் இருக்கும். அன்பையும், ஆறுதலையம் அரவணைப்பையும் தானே மனித மனம் தேடி அலைகின்றது. இதைத்தான் அண்ணலார் கூறுகின்றார்கள்.
"என் கண்களின் குளிர்ச்சி தொழுகையில் உள்ளது."
அண்ணலார் ஸல்லல்லாஹு அலைஹி வஸல்லம் அவர்கள் பிலால் ரளியல்லாஹு அன்ஹு அவர்களை அழைத்து "ஆறுதலைத் தரமாட்டாயா
இன்னொரு கோணத்தில் பார்த்தாலும், ஏற்கனவே கண்டது போல தொழுகை திக்ருல்லாஹ் ஆகும். திக்ருல்லாஹ்வில் மனம் பூரண அமைதியை, முழு நிம்மதியை அடைந்து விடுகின்றதே
"இறைவனின் நினைவில் உள்ளங்கள் அமைதி அடைவதில்லையா
நிம்மதி என்பது எப்போது கிடைக்கும் அறிவும், சிந்தனையும் தெளிவடைந்து விட்டால் அமைதி கிடைக்கும். நிம்மதி பிறக்கும். முழுமையான அறிவு கிடைத்துவிட்டால் உள்ளத்தில் பேரொளி பிறக்கும். வருத்தம் மகிழ்ச்சி, இன்பம், துன்பம் அனைத்தையும் ஒன்றாகப் பாவிக்கும் மனப்பான்மை தோன்றிவிடும்.
இந்த நிலை தொழுகையாளிகளுக்கு மட்டுமே சொந்தமானதாகும். அவர்களுக்கு மட்டுமே கிடைக்கக் கூடியது.
மனிதன் பதற்றக்காரனாய் படைக்கப்பட்டிருக்கின்றான். ஒரு துன்பம் அவனுக்கு வந்தால் பொறுமையிழந்து போகின்றான். வசதி வாய்ப்புகள் அவனுக்கு வரும்போது கஞ்சத்தனம் செய்யத் தலைப்படுகின்றான், தொழுகையாளிகளைத் தவிர (அவர்கள் இத்தகைய தன்மைகளிலிருந்து தூரவிலகி உள்ளார்கள்). அவர்களோ தொழுகையை நிரந்தரமாக தொடர்ந்து நிறைவேற்றுகிறார்கள். (மஆரிஜ் - 19-23)


saleem

கலைஞரின் மரணமும்; திராவிட இயக்கம் கடந்து வந்த பாதையும் - 2
மண்ணின் வரலாறு - 19 நம்புதாழை எனும் நறும்பூந்தாழை
மனித வாழ்க்கைக்கு மரங்களின் பங்கு.
திசை மாறும் மாணவர் சமுதாயம்
Write on சனிக்கிழமை, 20 அக்டோபர் 2018
கலைஞரின் மரணமும்; திராவிட இயக்கம் கடந்து வந்த பாதையும் - 2
1924 ஜூன் 3இல் திருக்குவளை என்கிற சிற்றூரில் பிறந்த கருணாநிதி, தனது 14வது வயதில் அரசியலில் ஈடுபடத் தொடங்கினார். நீதிக் கட்சித் தலைவர்களில் குறிப்பிடத்தகுந்தவரான அழகிரிசாமியின் பேச்சால் கவரப்பட்ட கருணாநிதி, தன்னை நீதிக் கட்சியில் இணைத்துக்கொண்டு பணியாற்றினார். அதேசமயம் உள்ளூரில் தனது நண்பர்களை இணைத்துக்கொண்டு, மாணவர் அமைப்பை உருவாக்கிச் செயலாற்றியிருக்கிறார். “மாணவ நேசன்’ என்கிற கைப்பிரதியை வெளியிட்டு, அதன்மூலம் இளைஞர்களைத் திரட்டியிருக்கிறார் கருணாநிதி. அப்படி அவர் கட்டமைத்த மாணவர் அமைப்பு பின்னாளில் “அனைத்து மாணவர்களின் கழகமாக’’ உருப்பெற்று, திராவிட இயக்கத்தின் பிரதான மாணவர் இயக்கமாக நிலைகொண்டது. மேலும் மாணவ நேசன் என்கிற கைப்பிரதியின் நீட்சியாக, தனது 18வது வயதில் அதாவது 1942இல் திருவாரூரில் ‘முரசொலி’ என்கிற இதழையும் தொடங்கினார்அவர். இதுதான் 76 ஆண்டுகளைக் கடந்து இன்றும் தி.மு.க.வின் அதிகாரப்பூர்வ நாளேடாக வெளியாகிக்கொண்டிருக்கிறது. இப்படியாக உருவாகி வந்த கருணாநிதி, 1952ஆம் ஆண்டில் வெளியான ‘பராசக்தி’ திரைப்படத்தில் தான் எழுதிய வசனத்திற்காகப் பெரிதும் கவனத்திற்குள்ளாக்கப்பட்டார்.
திராவிடர் கழகத்தின் சினிமா முகமாக எம்.ஆர்.ராதா இருந்ததுபோல, திராவிட முன்னேற்றக் கழகத்தின் சினிமா முகங்களில் ஒருவராக கருணாநிதி உருவெடுத்தார். திராவிடர் கழகம் திட்டமிட்டு திரைப்படத்தைப் பயன்படுத்தியதாகக் குறிப்புகளில்லை என்றாலும், தி.மு.க. அப்படி எதார்த்தமாக சினிமாவைப் பயன்படுத்திவிடவில்லை என்பதுதான் உண்மை. அரசியல் கட்சி தொடங்கியதன் பின்னர், பேரறிஞர் அண்ணாவின் பல்வேறு நாடகங்கள் திரைப்படங்களாக்கப்பட்டன. சிலவற்றில் தி.மு.க.வின் கருப்பு-சிவப்பு கொடிகூட காட்சியாகி இருக்கின்றன. அதேபோல வசனத்திற்கு கருணாநிதி, நடிப்பிற்கு எம்.ஜி.ஆர்., சிவாஜிகணேஷன், மேடைப் பாடல்களுக்கு நாகூர் ஹனீபா என பேரறிஞர் அண்ணா எல்லாமட்டத்திலும் தி.மு.க.வின் கொள்கைகளைப் பரவச் செய்தார்.
இந்தச் சூழலில்தான் தேர்தலில் பங்கேற்பது என்கிற முடிவிற்கு தி.மு.க. வருகிறது. அதன்படி 1957 மார்ச்சில் நடைபெற்ற சென்னை மாநில சட்டமன்றத் தேர்தலில் தி.மு.க. 15 இடங்களைப் பெற்றது. 151 இடங்களில் வென்ற காங்கிரஸ் ஆளும் கட்சியாகி, பெருந்தலைவர் காமராஜர் சென்னை மாநிலத்தின் முதலமைச்சரானார். இந்தத் தேர்தலில் பேரறிஞர் அண்ணாவுடன் சட்டமன்றத்திற்குள் நுழைந்தவர்களில் பிரதானமானவர்தான் கலைஞர் கருணாநிதி. திருச்சிக்கு அருகே உள்ள குளித்தலையில் போட்டியிட்டு 1957இல் வெற்றி கண்ட கலைஞர், அவர் இறக்கும் வரை போட்டியிட்ட அனைத்து சட்டமன்றத் தேர்தல்களிலும் வெற்றியை மட்டுமே கண்டிருக்கிறார்.
1957 முதல் 1962 வரையிலான ஆட்சிக் காலத்தில், தமிழகம் மீண்டும் இந்தி எதிர்ப்புப் போருக்குத் தன்னை ஆயத்தப்படுத்தியது.. 1950இல் இயற்றப்பட்ட ஆட்சிமொழி சட்ட வரைவு 1965ஆம் ஆண்டு வரைக்குமே என்றும், அதன்பிறகு இந்தி மட்டுமே ஆட்சி மொழியாக இருக்குமாறு சட்டம் இயற்றப்படும் என்பதையெல்லாம் முன்னரே குறிப்பிட்டிருந்தேன். அதற்கான காலம் நெருங்கியதுதான், இந்தி எதிர்ப்புப் போர் மீண்டும் உருவெடுக்க காரணம்.
1958ஆம் ஆண்டு தி.மு.க. தேர்தல் ஆணையத்தால் அங்கீகரிக்கப்பட்டதோடு, அதன் சின்னமான உதயசூரியனும் அங்கீகாரம் பெற்றது. இந்தச் சூழலில் திராவிட முன்னேற்றக் கழகம் கட்சி ரீதியாக முதல் பிளவைச் சந்தித்தது. சரியாக ஏப்ரல் 19, 1961இல் ஈ.வெ.கி.சம்பத் தி.மு.க.விலிருந்து விலகி ‘தமிழ்த் தேசியக் கட்சியை’ உருவாக்கினார். எனினும் 1962இல் நடைபெற்ற சென்னை மாநிலப் பொதுத்தேர்தலில் தி.மு.க. முன்பைவிட அதிக இடங்களைப் பெற்று, 50 சட்டமன்ற உறுப்பினர்களுடன் சட்டமன்றத்திற்குள் வலுவான கட்சியாக நுழைந்தது. இத்தேர்தலில் திராவிட இயக்கத்தின் கொள்கைப் பிரச்சாரகரான நடிகர் எஸ்.எஸ்.ஆரும் சட்டமன்ற உறுப்பினராக வெற்றி பெற்றார்.
இதே ஆண்டில் நடைபெற்ற மக்களவைக்கூட்டத்தில் பேசிய அண்ணா; “திராவிடர்கள் தங்கள் சுயமரியாதையைக் காத்துக்கொள்ள விரும்புகின்றனர். எனவே நாங்கள் கோருவது தென்னிந்தியா என்ற தனிநாடு ” என்று குறிப்பிட்டார். ஆனால் பிற்காலத்தில் மொழிவாரி மாநிலங்கள் பிரிக்கப்பட்டபோது, திராவிட நாட்டுக் கோரிக்கையை கைவிட வேண்டிய நிர்பந்தத்தை மத்திய அரசு அளித்தது. இதனால் திராவிட நாட்டுக் கோரிக்கையை தி.மு.க. கைவிட்டது. அதேசமயம் “திராவிட நாட்டுக் கோரிக்கையைத்தான் கைவிடுகிறோமே தவிர, அதற்கான தேவைகள் இன்னும் அப்படியேதான் உள்ளன” என்றும் கூடுதலாகக் குறிப்பிட்டார் அண்ணா.
இன்னொருபுறம் இரண்டாம் இந்தி எதிர்ப்புப் போராட்டம் மெல்ல மெல்ல முளைத்துக்கொண்டிருந்தது. 1960ஆம் ஆண்டில் சென்னை கோடம்பாக்கத்தில் இந்தித் திணிப்பிற்கு எதிரான மாநாட்டினை இரண்டாவது முறையாக தலைமையேற்று நடத்தினார் பேரறிஞர் அண்ணா. இதில் ‘தமிழகம் வரும் இந்தியக் குடியரசுத் தலைவருக்கு எதிராக கருப்புக்கொடி காட்டுவது’ என்கிற தீர்மானமும் நிறைவேற்றப்பட்டது. இவற்றையெல்லாம் கண்ட நேரு, 1963ஆம் ஆண்டில் வெளியான அரசுப் பணி மொழிச் சட்டத்தில் ‘1965ஆம் ஆண்டிற்குப் பிறகும் இந்தியுடன் <https://ta.wikipedia.org/wiki/ அரசு மொழியாகவே விளங்கும்’ என்றார். இதனால் கருப்புக்கொடி ஆர்ப்பாட்டத்தை தி.மு.க. கைவிட்டது. இருப்பினும் நேருவின் வாய்மொழி வாக்குறுதிகள் பிந்தைய அரசுகளால் ஏற்கப்படாமல் போகலாம் என்று அறிவித்த தி.மு.க., இரண்டாம் இந்தி எதிர்ப்புப் போரை எதிர்நோக்கியே இருந்தது. இச்சூழலில் அண்ணாவின் இந்தித் திணிப்பிற்கு எதிரான உரைகள் முக்கியமானவையாக மாறின.
“இந்தி பொதுமொழியாக ஆக்கப்பட்டதற்குக் காரணம், அது பெரும்பான்மை மக்களால் பேசப்படுவதான் என்கிறார்கள். ஏன் புலி மட்டும் தேசிய விலங்காக அறிவிக்கப்பட்டது உண்மையில் பெரும்பான்மையாக இருப்பது எலிதானே உண்மையில் பெரும்பான்மையாக இருப்பது எலிதானே ஏன் மயில் தேசிய பறவையாக அறிவிக்கப்பட்டது ஏன் மயில் தேசிய பறவையாக அறிவிக்கப்பட்டது உண்மையில் பெரும்பான்மையான பறவை காகம்தானே உண்மையில் பெரும்பான்மையான பறவை காகம்தானே” என்று அண்ணா எழுப்பிய கேள்விகள் இந்தித் திணிப்பிற்கு எதிரான உணர்வை மேலும் தீவிரப்படுத்தின.
ஜனவரி 26, 1965 நெருங்க நெருங்க தமிழகம் இந்தித் திணிப்பை எதிர்கொள்ள ஆயத்தமானது. 1965ஆம் ஆண்டு ஜனவரி 25ஆம் நாளை ‘துக்க தினமாக’ அறிவித்து, போராட்டத்திற்கு அழைப்புவிடுத்தது தி.மு.க. அதன்நீட்சியாக தமிழகம் போராட்டக் களத்திற்கு அணியமானது. “தமிழக மாணவர்கள் இந்தி எதிர்ப்புச் சங்கம்” என்ற அமைப்பு 18 நபர்களைக்கொண்டு உருவாகி, பலம்பெற்ற மாணவர் அமைப்பாக மாறியது. சென்னை பல்கலைக்கழகமும், அண்ணாமலைப் பல்கலைக்கழகமும் கால வரையின்று மூடப்பட்டன. ஜனவரின் 25இல் இந்திக்கு எதிர்ப்புத் தெரிவித்து சென்ற போராட்டக்காரர்களுக்கும், காங்கிரஸ்காரர்களுக்கும் இடையே மதுரையில் நிகழ்ந்த வாக்குவாதம் பெரும் கலவரமாக உருவெடுத்தது. அஞ்சல் நிலையங்கள் முற்றுகையிடப்பட்டன. போலீஸ் மீது தாக்குதல்கள் நடத்தப்பட்டன. இந்தி எழுத்துகள் தார் பூசி அழிக்கப்பட்டன. இந்தி புத்தகங்களும், இந்திய அரசியலமைப்புச் சட்டத்தின் 17வது பிரிவின் சட்ட நகலையும் மாணவர்கள் எரித்தனர். ரயில்கள் மறிக்கப்பட்டன. அண்ணா, கலைஞர் உள்ளிட்ட முக்கியத் தலைவர்களும், ஏராளமான தி.மு.க. தொண்டர்களும் கைது செய்யப்பட்டனர். போராட்டக்காரர்களை அடக்க போலீஸ் மற்றும் துணை ராணுவத்தினரைப் பயன்படுத்தியது பக்தவச்சலத்தின் தலைமையிலான அரசு. இதனால் ஆங்காங்கே மக்கள் மீது துப்பாக்கிச் சூடுகளும் நடைபெற்று நிலைமையை பூதாகரமாக்கின.
ஜனவரி 25 அன்று “ஏய் தமிழே நீ வாழ நான் துடிதுடித்துச் சாகிறேன்” என்று எழுதி வைத்துவிட்டு தன்னுயிரை ஈகம் செய்தார் கீழப்பழூர் சின்னச்சாமி. இவரை அடுத்து கோடம்பாக்கம் சிவலிங்கம் உயிரைத் துறந்தார். மாணவர்களான ராஜேந்திரனும், சிவலிங்கமும் போலீஸாரால் சுட்டுக் கொல்லப்பட்ட செய்தி பரவியது. உயிர்பலி இத்தோடு நிற்கவில்லை. “சாரங்கபாணி, சிவலிங்கம், வீரப்பன், முத்து மற்றும் அரங்கநாதன்” ஆகியோர் தங்கள் மீது பெட்ரோல் ஊற்றிக்கொண்டு தற்கொலை செய்துகொண்டனர். “தண்டாயுதபாணி, சண்முகம் மற்றும் முத்து” ஆகிய மூவர் விசமருந்தி மரணமடைந்தார்கள்.
மேலும் போலீஸின் துப்பாக்கிச் சூட்டிற்கு மட்டும் 70 பேர் இறந்ததாக அரசே அறிக்கை வெளியிட்டது. அதைத் தவிர்த்து கலவரங்களின்போதும், கணக்கில் வராததுமான உயிர்பலிகள் நூறைக் கடந்து இருக்கக்கூடும் என்கிற அச்சம் பரவலாக அப்போது எழுப்பப்பட்டிருக்கிறது. மேலும், காங்கிரஸ் கட்சிக்குள்ளிருந்தே இந்தித் திணிப்பிற்கு எதிராக குரல்கள் எழுந்தியிருக்கின்றன. இப்படியான நெருக்கடிகள் கழுத்தைச் சுற்றி வளைக்கவே வேறு வழியின்றி, இந்திய அரசின் அலுவல் மொழியாக ஆங்கிலமும் தொடரும் என்கிற சட்டத்தை இயற்றியது லால் பகதூர் சாஸ்திரியின் மத்திய அரசு. இப்படியாக இந்தித் திணிப்பிற்கு எதிரான இரண்டாவது போர் முடிவிற்கு வந்தது..
ஆக இந்தித் திணிப்பை வலுவாக எதிர்த்து நின்று தடுத்த பெருமை திராவிட முன்னேற்றக் கழகத்திற்கு முழுமையாகக் கிடைத்தது. இந்தச் சூழலில் 1967ஆம் ஆண்டு பொதுத்தேர்தல் வந்ததும், அதில் தி.மு.க. 138 இடங்களில் வென்று, மார்ச் 6ஆம் தேதி பேரறிஞர் அண்ணா தமிழகத்தின் முதல் அமைச்சராகப் பொறுப்பேற்றார். இந்தத் தேர்தலில் மூன்றாவது முறையாக சட்டமன்றத்தில் அடியெடுத்த வைத்த கலைஞர், கட்சியில் பொருளாளராகப் பதவி உயர்வைப் பெற்றதோடு, பொதுப்பணித்துறை அமைச்சராகவும் பொறுப்பேற்றார். இந்தத் தேர்தலில்தான் பரங்கிமலைத் தொகுதியில் போட்டியிட்டு சட்டமன்றத்திற்குள் முதன்முறையாக நுழைந்தார் எம்.ஜி.ஆர்.
அண்ணாவின் தலைமையில் அமைந்த தி.மு.க. அரசு மிக முக்கியமான சட்டங்களை இயற்றியது. அவற்றுள் தலையாயமானது “மெட்ராஸ் ஸ்டேட்” என்பதனை நீக்கி, “தமிழ்நாடு” என பெயர் சூட்டியதாகும். இது 1969, ஜனவரி 14 அன்று நிறைவேற்றப்பட்டது. அதன்பிறகு சடங்குகளின்று, சாதி மறுத்துத் திருமணம் புரிவர்களின் “சுயமரியாதைத் திருமணங்கள்” சட்டப்படி செல்லும் என்று அரசாணை பிறப்பித்தார். மேலும், இந்திய மாநிலங்கள் அதுவரை கடைப்பிடித்து வந்த மும்மொழிக் கொள்கையை தமிழகத்தில் ரத்து செய்த பேரறிஞர், தமிழக அரசின் மொழிக்கொள்கையாக இருமொழிக் கொள்கையை அறிவித்தார். அதன்படி ‘தமிழும், ஆங்கிலமும்’ மட்டுமே தமிழகத்தின் அலுவல் மொழியாக இருக்கும்படி சட்டம் இயற்றினார். இது இந்தியாவின் மற்ற மாநிலங்களையும், மத்திய அரசையும் உலுக்கிப் பார்த்தது. இந்தியா முழுவதும் இந்தி அலுவல் மொழியாக இருக்கும்பட்சத்தில், ‘இந்தியையும், ஆங்கிலத்தையும்’ மத்திய அரசு அலுவல் மொழியாக்கி இருக்கும்போது, தமிழகம் மட்டும் ‘இந்தியின் இடத்தில் தமிழை வைத்தது’ மிகப்பெரும் துணிச்சலான நடவடிக்கையாகப் பார்க்கப்பட்டது. இப்படித் தொடர்ந்து மாநில உரிமைகள், இன மீட்சிக்கான பாதைகள் என அரசமைத்த அண்ணாவின் ஆயுள் மிகச் சீக்கிரத்தில் முடிந்துபோனது நம் துரதிர்ஷ்டவசம் என்றுதான் சொல்ல வேண்டும்,
கடுமையான புற்று நோயால் பாதிக்கப்பட்ட பேரறிஞர் அண்ணா, பிப்ரவர் 3, 1969ஆம் ஆண்டில் மரணமடைந்தார். அவருக்கான இறுதி மரியாதை செலுத்தும் கூட்டத்தில் லட்சக்கணக்கான மக்கள் கூடியதும், அது கின்னஸ் சாதனை புத்தகத்தில் இடம்பெற்றதும், அண்ணாவின் இழப்பு எத்தகையது என்பதை சிறிதளவேனும் நமக்கு உணர்த்துகின்றன.
தி.மு.க.விற்கு இது பெரும் இடியாக அமைந்தது என்றாலும், அண்ணாவிற்குப் பிறகு கலைஞர் உருவெடுத்தது மீண்டும் தி.மு.க.வை மட்டுமல்ல, திராவிட இயக்கத்தையே வலுவாக்கியது. அண்ணாவின் மறைவையொட்டி தி.மு.க.வில் சில சர்ச்சைகள் எழுந்தன. தலைவர் பதவியும், முதல்வர் பதவியும் கோஷ்டி பூசல்களால் தள்ளாடின. அந்தச் சூழலில் தந்தை பெரியார் தலையிட்டு கலைஞரை தி.மு.க.வின் அடுத்தகட்ட தலைமைப் பொறுப்பிற்குப் பரிந்துரைந்தார். அதன்படியே கலைஞரும் 1969 ஜூலை 26இல் தி.மு.க.வின் தலைவராகப் பொறுப்பேற்றுக்கொண்டார். அப்போதுதான் முதல்முறையாகத் தி.மு.க.வில் தலைவர் பதவி உண்டாக்கப்பட்டது.
தந்தை பெரியாரை தனது மானசீக தலைவராக பேரறிஞர் அண்ணா முன்மொழிந்தாலும், பெரியார் முன்வைத்த கடவுள் எதிர்ப்புக் கோட்பாட்டினை அண்ணா தேர்தல் பாதையில் புறக்கணித்தார். “ஒன்றே குலம் ஒருவனே தேவன் எனவும், கடவுளும் ஒன்றுதான் மனிதநேயமும் ஒன்றுதான்” எனவும் தனது நிலைப்பாட்டை மாற்றிக்கொண்டார். ஆனால் தி.மு.க.வில் தலைவர் பதவியை முதன்முறையாக ஏற்றுக்கொண்ட கலைஞரோ, கடவுள் கோட்பாட்டில் பெரியாரின் வழியிலேயே நின்றார்.
1969இல் அண்ணாவின் மறைவையொட்டி, கலைஞர் முதலமைச்சர் ஆனார். ஆனால் இந்த ஆட்சி சில மாதங்களிலேயே கலைக்கப்பட்டது. இதனையடுத்து மீண்டும் ஜனவரி 3, 1971இல் நடைபெற்ற தேர்தலில் 184 தொகுதிகளில் வென்று தி.மு.க. மீண்டும் ஆட்சியைக் கைப்பற்றியது. கலைஞர் இரண்டாவது முறையாக முதலமைச்சராகப் பொறுப்பேற்றார். இந்தக் காலகட்டம் தி.மு.க.வின் வரலாற்றில் இரண்டாவது பிளவை உண்டு பண்ணியது. தி.மு.க.வின் பொருளாளரான எம்.ஜி.ஆர். கலைஞருடன் ஏற்பட்ட கருத்து மோதலில் அக்டோபர் 17, 1972இல் “அண்ணா திராவிட முன்னேற்றக் கழகத்தை” உருவாக்கினார். இதற்குப் பிறகும் தொடர்ந்த கலைஞரின் அரசு மிக முக்கியமான சட்டங்களை நிறைவேற்றியது. அதில் பிரதானமானது ‘அனைத்து சாதியினரும் அர்ச்சகர் ஆகலாம்’ என்கிற சட்டமாகும். மேலும் அரசு விழாக்களிலும், அரசு கல்விநிலையங்களிலும் ‘தமிழ்த் தாய் வாழ்த்து’ கட்டாயமாகப் பாடப்பட வேண்டும் என்கிற சட்டத்தையும் கலைஞர் தலைமையிலான அரசு சட்டமாக்கியது. இதன்மூலம் ‘இந்திய தேசிய கீதம்’ மட்டுமே ஒலித்த இடங்களில், தமிழ்த் தாய் வாழ்த்தும் சேர்ந்து ஒலித்தது. இது அண்ணாவின் இருமொழிக் கொள்கைத் திட்டத்திற்கு இணையானது என்றே குறிப்பிட வேண்டும்.
இதற்கு முந்தைய ஆட்சிக் காலத்தில், அதாவது 1969இல் கலைஞர் பதவியேற்றதும், ‘மத்திய அரசிற்கும் மாநில அரசுகளுக்குமான உறவைக் குறித்து ஆராய ஒரு குழு ஏற்படுத்தப்படும்’ என்று அறிவித்தார். அதன்படியே நீதிபதி ராஜமன்னார் குழுவும் அமைக்கப்பட்டது. இக்குழு 1971 மே 27இல், 383 பக்கங்களை தனது ஆய்வறிக்கையாக தமிழக அரசிடம் சமர்ப்பித்தது. அதன்படி, “மாநிலங்களுக்கும் சட்டம் இயற்றும் உரிமையை அளிக்க வேண்டும்; மாநிலங்களுக்கான வருவாய் அதிகரிக்கும் பொருட்டு வரிச் சீர்திருத்தம் செய்ய வேண்டும்; நெருக்கடி நிலையின்போது மாநில அரசையும் கலந்தாலோசிக்க வேண்டும்; அரசியலமைப்பில் மாற்றம் செய்ய வேண்டுமெனில், மூன்றில் இரண்ட மடங்கு மாநில சட்டமன்றங்கள் அதை ஏற்க வேண்டு; மாநில அரசின் ஆலோசனைப்படியே ஆளுநர் நியமனம் நடைபெற வேண்டும்; மாநிலங்களவையில் அனைத்து மாநிலங்களுக்கும் சமமான எண்ணிக்கை அளிக்கப்பட வேண்டும்” என்கிற தீர்மானங்களை ராஜமன்னார் குழுவின் அறிக்கையை முன்வைத்து இயற்றிய கலைஞர், அதைப் பிரதமர் இந்திரா காந்திக்கு அனுப்பி வைத்தார். அவரும் இதைப் பரிசீலிப்பதாகக் கூறினார்.
இதன்பிறகு இந்த முயற்சியை மத்திய அரசே பலமுறை செய்திருக்கிறது. மன்மோகன்சிங் ஆட்சியில்கூட மத்திய மாநில உறவுகள் குறித்த ஆய்வறிக்கைகள் மேற்கொள்ளப்பட்டிருக்கின்றன. எனினும் ஒரு மாநிலத்தின் முதலமைச்சர் இவ்வளவு துணிச்சலாகச் செயல்பட்டது, தமிழ்நாட்டிற்கு மட்டுமே இன்றளவும் உரித்தானதாக இருக்கிறது. அதேபோல் கலைஞர் இந்தக் காலகட்டத்தில்தான் ‘மாநிலங்களுக்கான தனி இலட்சினை பொருந்திய கொடி வேண்டும்’ என்கிற கோரிக்கையையும் முன்வைத்தார். அதில் ஆளுநர்களுக்குப் பதில் மாநில முதல்வர்கள் சுதந்திர தினத்தன்று கொடியேற்றும் உரிமையையும் சேர்த்தே கேட்டிருந்தார். அதன் நீட்சியாகவே மாநில முதல்வர்களுக்கு சுதந்திர தினத்தன்று கொடியேற்றும் உரிமையை அளித்தது மத்திய அரசு.
இப்படித் தொடர்ச்சியாக மத்திய அரசின் அதிகாரப் போக்குகளை நீர்த்துப் போகச் செய்த திராவிட இயக்கத்திற்கு சொற்களில் அடக்கவியலாத இழப்பையும், கலக்கத்தையும் ஏற்படுத்தியது தந்தை பெரியாரின் மறைவு. திராவிட இயக்கத்தின் தளகர்த்தாவான பெரியார் டிசம்பர் 24, 1973இல் மரணமடைந்தார். ஆனாலும் அவர் உதிரம் சிந்தி, மூத்திரச் சட்டியுடன் மேடையேறிப் பேசிப் போராடிய சமூகநீதிக்கான தளத்தை, கலைஞர் தொடர்ந்தார்.
1974 ஏப்ரல் 20ஆம் தேதி “மத்தியில் கூட்டாச்சி; மாநிலத்தில்ச் சுயாட்சி” என்கிற முழக்கத்தை முன்வைத்து ‘மாநில சுயாட்சி’ கோரும் தீர்மானத்தை சட்டமன்றத்தில் நிறைவேற்றினார் கலைஞர். இது இந்தியாவின் பிற மாநிலங்களை விழி தூக்க வைத்தன. மத்திய அரசிற்கு இது எரிச்சலைத் தந்தது. இந்நிலையில் 1975 ஜுன் 25இல் கொண்டு வந்த ‘அவசரநிலைப் பிரகடனம்’ மூலம் கலைஞரின் ஆட்சியை அசைத்துப் பார்த்தார் இந்திரா காந்தி. ஆனால் கலைஞரோ அதற்கு இசைந்துகொடுக்காமல், மேற்கொண்டு அவசரநிலைப் பிரகடனத்தை மிகக்கடுமையாக எதிர்த்துப் பேசினார். கூட்டங்கள் போட்டார். இதன்விளைவாக ஜனவரி 31, 1976இல் தி.மு.க.வின் ஆட்சியைக் கலைத்தார் பிரதமர் இந்திரா காந்தி. ஆனாலும் கலைஞரும் சளைக்காமல், மத்திய அரசை எதிர்த்துக் களம் கண்டார். இதில் தி.மு.க.வின் முக்கியத் தலைவர்கள் கைதிற்குள்ளாகினர். அதில் தி.மு.க.வின் இன்றைய தலைவரான மு.க.ஸ்டாலினும் அடக்கமாவார்.
இதன்பிறகு நெருக்கடி நிலை தளர்த்தப்பட்டதையடுத்து, தமிழகத்திற்கு ஆறாவது பொதுத்தேர்தல் ஜூலை 1977இல் நடத்தப்பட்டது. இதில் எம்.ஜி.ஆர் தலைமையிலான அ.தி.மு.க. அதிக இடங்களைக் கைப்பற்றி, தமிழகத்தில் முதல்முறையாக ஆட்சியைப் பிடித்தது. எம்.ஜி.ஆர் தமிழகத்தின் முதலமைச்சராகப் பொறுப்பேற்றார். இதிலிருந்து எம்.ஜி.ஆர். இறக்கும்வரை, அதாவது டிசம்பர் 27, 1987 வரையிலும் எம்.ஜி.ஆர்.தான் தமிழகத்தின் முதல்வராக நீடித்தார். கிட்டத்தட்ட 13 ஆண்டுகள் தொடர்ச்சியாக அவர் முதலமைச்சர் பதவியை வகித்தார். எனவே இந்த 13 ஆண்டுகளை திராவிட இயக்கத்தின் ஆட்சிக் காலமாக எடுத்துக்கொள்ள இயலாது. ஏனெனில் திராவிடத்தின் பெயரால் எம்.ஜி.ஆர். கட்சி நடத்தியிருந்தாலும், அது திராவிட இயக்கத்தின் கோட்பாடுகளில் தன்னை இணைத்துக்கொள்ளவே இல்லை. ஆனாலும் ஒன்றிரண்டு மட்டும் திராவிட இயக்க மரபோடு ஒத்துப்போயின. அதிலொன்று, நீதிக்கட்சியின் தலைவராக சர் பிட்டி தியாகராய் இருந்தபோது 1912இல் சென்னையின் பள்ளிகளில் இலவச மதிய உணவை அளித்தார். அது காமராஜர் காலத்தில் தமிழகம் முழுமைக்கும் மேம்படுத்தப்பட்டது. இந்தத் திட்டத்தை இன்னும் கூடுதலாகக் கவனம் எடுத்துக்கொண்டு எம்.ஜி.ஆர். விரிவுபடுத்தியதைக் கூறலாம். அதேசமயம் எம்.ஜி.ஆருக்குப் பிறகான கலைஞரின் அரசில் சாப்பாட்டுடன் முட்டையும் சேர்த்து வழங்கப்பட்டது என்பதையும் கவனத்தில் நிறுத்தவேண்டும். அடுத்ததாக தமிழகத் தெருக்களின் பெயர்களில் இருக்கும் சாதிப் பெயர்களை நீக்கும்படி எம்.ஜி.ஆர். அரசு சட்டம் பிறப்பித்ததைச் சொல்லலாம். இது திராவிடர் கழகத்தில் இருப்பவர்கள் தங்களது பெயருக்குப் பின்பு சாதிப் பெயர்களை போடக்கூடாது என்கிற பெரியாரின் அறிவிப்பிற்கு இணையானதாகே கருத வேண்டும். இவற்றைக் கடந்து எம்.ஜி.ஆரின் ஆட்சியை திராவிட இயக்கத்தின் தொடர்ச்சியாக எங்குமே காண முடியாது.
எம்.ஜி.ஆரின் மறைவிற்குப் பிறகு பல்வேறு குழப்பங்கள் ஏற்பட்டது. அவருடைய மனைவியான ஜானகி சில மாதங்கள் முதலமைச்சராகப் பொறுப்பில் இருந்தார். பின்னர் கட்சியின் பொதுச்செயலாளராக ஜெயலலிதா தேர்வானார். இதற்கு அடுத்த கட்டமாக 1989 ஜனவரியில் தமிழகத்தின் பொதுத்தேர்தல் வந்தது. இதில் தி.மு.க. 150 இடங்களில் வெற்றி பெற்று மீண்டும் ஆட்சியைப் பிடித்தது. கலைஞர் மூன்றாவது முறையாக முதலமைச்சரானார். ஆனால் இந்த ஆட்சியும் முழுமையாக ஐந்தாண்டுகள் நீடிக்கவில்லை. இலங்கையில் ‘தனி ஈழம்’ கேட்டு ஆயுதப் போராட்டம் நடத்திக்கொண்டிருந்த, ‘தமிழீழ விடுதலைப் புலிகளுக்கு’ ஆதரவு அளித்ததாகவும், விடுதலைப் புலிகள் அமைப்பினருக்கு தமிழகத்தில் அடைக்கலம் கொடுத்ததாகவும் தி.மு.க.வை நோக்கி சுப்பிரமணிய சுவாமி, ஜெயலலிதா உள்ளிட்டவர்கள் கடுமையாக விமர்சனத்தை முன்வைத்தனர். மேலும் காங்கிரஸுடன் ஜெயலலிதா நெருக்கம் கொண்டார். மத்தியில் அமைந்த வி.பி.சிங் அரசு பெரும்பான்மை இல்லாமல் இருந்தது. இந்தச் சூழலைப் பயன்படுத்திக்கொண்டு தொடர்ந்து அழுத்தம் கொடுத்ததினால், ஜனவரி 1991இல் தி.மு.க.வின் அரசு கலைக்கப்பட்டு குடியரசுத் தலைவர் ஆட்சி அமலுக்கு வந்தது. இத்தருணத்தில் இந்தியாவின் முன்னாள் பிரதமரான ராஜீவ் காந்தி நாடாளுமன்றத்துக்கான தேர்தல் பிரச்சாரத்திற்காக தமிழகம் வந்தபோது, மே 21, 1991இல் படுகொலை செய்யப்படுகிறார். இதன்விளைவாக ஜூன் 1991இல் நடைபெற்ற தமிழகத் தேர்தலில் காங்கிரஸுடன் கூட்டணி அமைத்த ஜெயலலிதா தமிழகத்தின் முதலமைச்சராகப் பொறுப்பேற்றார். அப்படிப் பொறுப்பேற்ற அவர் 1991 முதல் 1996 வரை முழுமையான ஐந்தாண்டுகளை ஆட்சி புரிந்தார்.
இதன்பிறகு மீண்டும் கலைஞர் 1996இல் வென்றதும், அதனையடுத்து ஜெயலலிதா 2001இல் வென்றதும், அதற்கும் அடுத்து ஐந்தாவது முறையாக கலைஞர் 2006இல் தமிழகத்தின் முதலமைச்சராகப் பொறுப்பேற்றதையும், பின்னர் 2011இல் இருந்து இன்றளவும் அ.தி.மு.க. தமிழகத்தின் ஆட்சிப் பொறுப்பில் இருப்பதும் மிக அண்மைக்கால வரலாறுகள் என்பதால் நாம் பரவலாக இவற்றை அறிந்தே வைத்திருப்போம்.
இதில் 1996 முதல் 2001 வரையிலும், 2006 முதல் 2011 வரையிலுமான கலைஞரின் ஆட்சியில் செயல்படுத்திய நிறைய சமூகநீதி சார்ந்த நடவடிக்கைகள் கவனிக்கத்தக்கவை. சேதுசமுத்திரக் கால்வாய் திட்டத்தைப் போட்டது; பெண்களுக்கு வாக்குரிமை என்று நீதிக்கட்சியின் ஆட்சியில் நிறைவேற்றப்பட்டத் திட்டத்தை புணரமைத்து “பெண்களுக்குச் சொத்துரிமையை” அளித்தது; தமிழகமெங்கும் புதிய பாலங்களைக் கட்டியது; 50க்கும் மேற்பட்ட அணைகளைக் கட்டியது; கல்வி வேலை வாய்ப்பில் இந்தியாவிலேயே தமிழகத்தில் மட்டும் 69 சதவீத இடஒதுக்கீட்டை ஏற்படுத்தியது; மதச்சிறுபான்மையினருக்கு இடஒதுக்கீடு கொடுத்தது; சுடுகாட்டின் வெட்டியான் வேலையைச் செய்பவர்களை அரசுப் பணியாளர்கள் ஆக்கியது; எல்லாச் சமூகத்தினரும் இணைந்து வாழும் பெரியார் சமத்துவபுரங்களை உருவாக்கியது; தாழ்த்தப்பட்டோருக்கு முதுகலைப் பட்டப் படிப்பு வரை கட்டணங்களை ரத்து செய்தது; விவசாயிகளின் வங்கிக் கடனை ரத்து செய்து இலவச மின்சாரம் அளித்தது; பொறியியல் கல்லூரி மாணவர்களின் கடனை ரத்து செய்தது; இலவச வண்ணத் தொலைக்காட்சிப் பெட்டியைக் கொடுத்தது; 7000 கோடி கூட்டுறவு விவசாயக் கடனைத் தள்ளுபடி செய்தது; உழவர் சந்தைகளை அமைத்தது; குடிசை மாற்று வாரியத்தை உண்டாக்கியது; கை ரிக்‌ஷாவை ஒழித்தது; அரவாணிகள் என்ற சொல்லை நீக்கி மூன்றாம் பாலினத்தவராக அவர்களை அங்கீகரித்தது; திருநங்கையர் என்ற சொல்லை உருவாக்கியது; அவர்களுக்கு அரசு வேலைவாய்ப்பில் இடமளித்தது; நாகம்மையார் பெயரிலான ஏழை மகளிருக்கு இலவசப் பட்டப் படிப்புத் திட்டம்; முத்துலட்சுமி ரெட்டி மகப்பேறு உதவித் திட்டம்; மூவலூர் இராமாமிர்தம் பெயரிலான திருமண உதவித் தொகைத் திட்டம்; ஆதரவற்றப் பெண்களுக்கான திருமண உதவித் தொகை அளிக்கும் அன்னை தெரஸா திட்டம்; ஈ.வெ.ரா. மணியம்மையார் பெயரில் விதவைத் தாயின் மகளுக்கான திருமண உதவித் திட்டம்; சாதி மறுப்புத் திருமணம் புரியும் பெண்களுக்கு தங்கம் அளிக்கு திட்டம்; அரசு வேலை வாய்ப்பில் பெண்களுக்கென 30 சதவீத இடஒதுக்கீடு அளித்தது; உள்ளாட்சித் தேர்தல்களில் 33 சதவீதத்தை பெண்களுக்கு ஒதுக்கியது; காவி கொடி பறக்கும் கன்னியாகுமரியில் ஆதித்தமிழரான வள்ளுவருக்கு பிரம்மாண்ட சிலை எழுப்பியது; பெரியார் அண்ணா காமராஜர் போன்ற முன்னோடித் தலைவர்களின் பெயர்களை தமிழமெங்கும் நிறுவியது; தமிழுக்கு உயர்தனிச் செம்மொழி அந்தஸ்த்தைப் பெற்றுத் தந்து, அதற்கென நினைவுப் பூங்காக்களை அமைத்தது; தமிழ்ப் புத்தாண்டை ‘தை முதல் நாள்’ என்று மாற்றியது; உயிர் காக்கும் இலவசக் காப்பீட்டுத் திட்டங்களை ஏற்படுத்தியது; தகவல் தொழில்நுட்பத் துறையில் தமிழகம் தடம் பதிக்க டைடல் பூங்காவைத் திறந்தது; பேருந்துகளிலும் அரசு அலுவலகங்களிலும் திருக்குறளை எழுதி வைக்க உத்தரவிட்டது” என கலைஞரின் ஆட்சிக் காலத்தில் நிகழ்த்தப்பட்ட சமூகநீதி நடவடிக்கை நீண்டுகொண்டே செல்கின்றன. சுருக்கமாகச் சொன்னால் பெரியாரின் கொள்கைகளுக்கு பெருமளவில் சட்ட வடிவத்தை உண்டாக்கிக் கொடுத்திருக்கிறார் கலைஞர்.
கலைஞர் திராவிட முன்னேற்றக் கழகத்தையும், அதன் வழியாக திராவிடக் கருத்தியலின்படியான ஆட்சியையும் இங்கு பாதுகாத்திட எண்ணற்ற சோதனைகளைச் சந்தித்திருக்கிறார். அதில் எம்.ஜி.ஆரின் பிரிவு முக்கியமானது என்றால், அதே அளவில் வைகோவின் பிரிவும் முக்கியமானதாகும். இது தி.மு.க. கண்ட மூன்றாம் பிளவு. 1993 அக்டோபர் 11இல் தி.மு.க.வில் இருந்து வெளியேற்றப்பட்ட வைகோ, மே 6, 1994இல் மறுமலர்ச்சி திராவிட முன்னேற்றக் கழகத்தை உருவாக்கினார். பின்னர் 1999ஆம் ஆண்டின் நாடாளுமன்றத் தேர்தலில் தி.மு.க. உடன் வைகோ கூட்டணியை அமைத்துக்கொண்டார். அதனால் அது அ.தி.மு.க. போன்றதொரு நேரெதிர் கட்சியாக தி.மு.க.விற்கு அமைந்துவிடவில்லை. இருப்பினும் “நெருப்பாற்றில் நீந்தி தி.மு.க.வை கட்டிக் காப்பாற்றினார் கலைஞர்” என்கிற சொல் அவ்வளவு உண்மையானது என்பதை வரலாற்றைப் பின்னோக்கிப் பார்ப்பவர்களால் புரிந்துகொள்ள முடியும்.
13 முறை தமிழகத்தின் சட்டமன்ற உறுப்பினராக, ஐந்து முறை தமிழகத்தின் முதலமைச்சராக, ஆறு முறை தமிழகத்தின் எதிர்கட்சித் தலைவராக, அரை நூற்றாண்டுகளுக்கும் மேலாக தமிழக எல்லையைக் கடந்து இந்திய அரசியலின் தனிப்பெரும் ஆளுமையாக, தி.மு.க.வின் அரைநூற்றாண்டு கால தலைவராக, 75 ஆண்டுகளைக் கடந்த முரசொலி இதழின் ஆசிரியராக, சட்டமன்றத்தில் 60 ஆண்டுகளைக் கண்ட தனிப்பெரும் சாதனையாளராக என என்னவென்னவாகவோ இருந்த கலைஞரை ஆகஸ்டு 7, 2018இல் இயற்கை அரவணைத்துக்கொண்டது. கிட்டத்தட்ட நூற்றாண்டுகளைக் கடந்த திராவிட இயக்கத்தின், அரை நூற்றாண்டுகால வரலாறை நாம் இன்று இழந்திருக்கிறோம்.
இனி திராவிட இயக்கத்தின் நிலை என்ன பெரியார் அண்ணா காலத்திலான திராவிட இயக்கக் கருத்தியல்கள் அரை உயிரில் ஊசலாடிக்கொண்டிருக்கும் சூழலில், தி.மு.க.வின் அடுத்த கட்ட நகர்வு எப்படி இருக்கப்போகிறது பெரியார் அண்ணா காலத்திலான திராவிட இயக்கக் கருத்தியல்கள் அரை உயிரில் ஊசலாடிக்கொண்டிருக்கும் சூழலில், தி.மு.க.வின் அடுத்த கட்ட நகர்வு எப்படி இருக்கப்போகிறது தி.மு.க.வின் இரண்டாவது தலைவராகப் பொறுப்பேற்றிருக்கும் தமிழகத்தின் எதிர்க்கட்சித் தலைவரான மு.க.ஸ்டாலின் “இந்தியா முழுமைக்கும் காவி வண்ணம் அடிக்கும் மோடி அரசுக்கு பாடம் புகட்டுவோம்” என்று பேசியது தொடருமா தி.மு.க.வின் இரண்டாவது தலைவராகப் பொறுப்பேற்றிருக்கும் தமிழகத்தின் எதிர்க்கட்சித் தலைவரான மு.க.ஸ்டாலின் “இந்தியா முழுமைக்கும் காவி வண்ணம் அடிக்கும் மோடி அரசுக்கு பாடம் புகட்டுவோம்” என்று பேசியது தொடருமா அப்படியான அவரின் பேச்சு இந்துத்துவவாதிகளையும் சாதியவாதிகளையும் எதிர்த்து நிற்குமா அப்படியான அவரின் பேச்சு இந்துத்துவவாதிகளையும் சாதியவாதிகளையும் எதிர்த்து நிற்குமா தமிழகத்தில் நடைபெற்றுக்கொண்டிருக்கும் மத்திய அரசின் அடிமை ஆட்சியை நீக்கி, தமிழகத்தில் சுயாட்சியை நிலைபெற வைக்குமா தமிழகத்தில் நடைபெற்றுக்கொண்டிருக்கும் மத்திய அரசின் அடிமை ஆட்சியை நீக்கி, தமிழகத்தில் சுயாட்சியை நிலைபெற வைக்குமா என்கிற எண்ணற்ற கேள்விகள் ஒருபுறமிருக்க, திராவிடக் கட்சிகள் தமிழர்களை ஏமாற்றிவிட்டன என்று கிளம்பியிருக்கிற இளைஞர் கூட்டம் இங்கு ‘தமிழ் தேசியத்தை உருவாக்குவார்களா அல்லது பார்ப்பன பனியா கும்பல்களிடம் ஏமாற்றப்பட்டு தமிழகத்தைக் காவு கொடுத்துவிடுவார்களா என்கிற எண்ணற்ற கேள்விகள் ஒருபுறமிருக்க, திராவிடக் கட்சிகள் தமிழர்களை ஏமாற்றிவிட்டன என்று கிளம்பியிருக்கிற இளைஞர் கூட்டம் இங்கு ‘தமிழ் தேசியத்தை உருவாக்குவார்களா அல்லது பார்ப்பன பனியா கும்பல்களிடம் ஏமாற்றப்பட்டு தமிழகத்தைக் காவு கொடுத்துவிடுவார்களா என்கிற அச்சம் இன்னொரு பக்கம் உருவாகிக்கொண்டிருக்கிறது.
கடந்த காலத் தவறுகளில் இருந்து பாடம் கற்றுக்கொண்டோம், மீண்டும் அவை நடக்காது என்று பேட்டியளித்த ஸ்டாலின் ஈழம், தமிழர்கள் மீது திணிக்கப்படும் அழிப்புப் பொருளாதாரத் திட்டங்கள், நதி நீர் பிரச்சினை, விவசாயிகள் பிரச்சினை, நீட் தேர்வு இப்படி எண்ணற்ற தமிழகத்தின் வாழ்வுசார் உணர்வுசார் சிக்கல்களில் நேர்மறையான முடிவுகளை எடுத்து, அதேசமயம் தமிழின்பால் கிளம்பியிருக்கும் புதிய இளைஞர் கூட்டத்தை அரவணைத்துக் கொண்டுபோனால் மட்டுமே எதிர்காலத்தில் திராவிட இயக்க ஆட்சி நீடிக்கும். அப்படி இல்லாமல் போனால் ஸ்டாலினின் ஆட்சியும் திராவிட ஆட்சிக்குள் வராது. எம்.ஜி.ஆர். ஜெயலலிதா போன்றவர்களின் தேர்தல் வெற்றியை ஒட்டிய ஆட்சி என்பதாகவே அது அமைந்துவிடும்.
Write on சனிக்கிழமை, 20 அக்டோபர் 2018
சீனாவில் அதிகரிக்கும் எய்ட்ஸ் நோய்
தங்கள் நாட்டில் எச்.ஐ.வி நோய்த் தொற்று மற்றும் எய்ட்ஸ் நோயுடன் வாழ்பவர்களின் எண்ணிக்கை 14% அதிகரித்துள்ளதாக சீனா கூறியுள்ளது. சீனாவில் எச்.ஐ.வி - எய்ட்ஸ் பாதிப்புக்கு உள்ளாகியுள்ளவர்களின் எண்ணிக்கை 8,20,000 என்று அந்நாட்டு சுகாதார அதிகாரிகள் தெரிவித்துள்ளனர். 2018ஆம் ஆண்டின் இரண்டாம் காலாண்டில் மட்டும் 40,000 பேருக்கு புதிதாக எய்ட்ஸ் நோய் ஏற்பட்டுள்ளது.
கடந்த காலங்களில் நோய்த் தொற்று உள்ள ரத்தத்தை முறையாகப் பரிசோதனை செய்யாமல் உடலில் செலுத்தப்படுவதால் எய்ட்ஸ் பரவுவது அதிகமாக இருந்தது. ஆனால், தற்போது ஏற்பட்டுள்ள பாதிப்புகளுக்கு பாதுகாப்பற்ற உடலுறவே முக்கியக் காரணம் என்று தெரிவிக்கட்டுள்ளது. ஆண்டுதோறும் சராசரியாக சீனாவில் எய்ட்ஸ் நோயுள்ளவர்களின் எண்ணிக்கை அதிகரித்து வருகிறது.
சீனாவில் ஒரு பாலுறவினர் மற்றும் பிற பாலின சிறுபான்மையினர் ஆகியோருக்கு பாலுறவு மூலம் எச்.ஐ.வி மற்றும் எய்ட்ஸ் பரவுவது முக்கியப் பிரச்சனையாக உள்ளது. அங்கு 1997ஆம் ஆண்டே ஒருபாலுறவு குற்றமில்லை என்று அறிவிக்கப்பட்டது.
Write on சனிக்கிழமை, 20 அக்டோபர் 2018
மண்ணின் வரலாறு - 19 நம்புதாழை எனும் நறும்பூந்தாழை
இராமநாதபுர மாவட்டத்தில் தொண்டித் துறை முகத்தின் தெற்கே ஒரு கல் தொலைவில் உள்ள மீன்பிடிக் கிராமம் நம்புதாழை.இதன் பூர்வீகப் பெயர் நம்பூந்தாழை. நறும்பூந்தாழை என்பதே மருவியுள்ளதாக ஆய்வாளர் கள் கூறுகின்றனர். “இங்கு தாழை பூத்துக் குலுங்கியதால், இது நல்ல பூந்தாழை எனப் பெயர் பெற்று அதுவே நம்புதாளை என்று மருவிற்று’’ என இஸ்லாமியக் கலைக் களஞ்சியம் பேசுகிறது.
இராமநாதபுர சேதுபதிகளின் ஆவணங்களி லும், முகவை ஆய்வாளர் டாக்டர் எஸ்.எம்.கமால் எழுதிய ‘முஸ்லிம்களும் தமிழகமும்’ எனும் நூலிலும் கச்சத் தீவு பற்றிய வரலாற்றுப் பதிவுகளிலும் ‘நம்புதாழை’ பதிவாகியுள்ளது.
தாழங்குடா, தாழங்குப்பம், தாழையூத்து, பூந்தாழை, தழுதாழை எனப் பல ஊர்கள் தாழையை அடிப்படையாகக் கொண்டு உள்ளன. அவற்றைப் போலவே நம்புதாழையும். தொண்டித்துறை முகத்தின் தென் பகுதியே நம்புதாழை. தொண்டியின் தெற்கிலுள்ள ஓடாவித் தெரு, மீனவர் தெருக்களின் நீட்சியே நம்புதாழை. இரு கிராமங்களுக்கு இடையே இரு சிற்றாறுகள் பாய்ந்து ஊரைப் பிரிக்கிறது.
தொண்டித் துறைமுகத்தின் தொடர்ச்சியாகவே நம்புதாழையின் முத்துபஜாரும் பன்னாட்டார் தெருவும் விளங்குகின்றன. முத்துக்கள் சந்தைப்படுத்தப்பட்ட பகுதி முத்துபஜார் என இன்றும் அழைக்கப்படுகிறது. பல வெளிநாட்டவரும் வந்து இருந்து வாழ்ந்த பகுதி பன்னாட்டார் தெரு. இரு ஊர்களையும் இணைக்க மூன்று பாதை கள் உள்ளன. ஒன்று கடலோரப் பாதை, இரண்டு தோப்புகள் வழியாகத் தொடரும் பாதை, மூன்று மிகப் பிரபலமான கிழக்குக் கடற்கரைச் சாலை, மூன்றாவதாகவுள்ள பழைய சாலையின் பழைய பெயர் சேது ரஸ்தா. இது இராமநாதபுரம் வரை சென்று ராமேஸ்வரமும் தெற்கில் நீண்டு சென்று குமரி முனையையும் அடைகின்றது.
நம்புதாழையின் வடக்கு எல்லையில் உள்ள புதிய பள்ளி மஸ்ஜித் கூபா. ஊருக்கு உள்ளே மேற்கில் மஸ்ஜித் தஃவா கிழக்கில் பலாஹ் என மொத்தம் மூன்று பள்ளிவாசல்கள் உள்ளன. இங்கு சிறிய பெரிய தர்காக்கள் நான்கு உள்ளன. மஸ்தான் சாகிபு, ஷைகு சாகிபு, வெள்ளை லெப்பை அப்பா, மலையாளத்தார் அப்பா ஆகிய இறைநேசர்களின் அடக்கத்தலங்கள் இவை. மலையாள அப்பா பெயர் சேகு அப்துல் காதர் வலி. இங்கேயுள்ள சகோதரர்கள் பல்வேறு காலகட்டங்களின் பல சங்கங்களை நிறுவியுள் ளனர். 1922 - இல் மஜ்மவுல் முஸ்லிமீன், 1925 இல் ஹிதாயா சங்கம், 1932 - இல் நஜாத்துல் முஸ்லிமீன், 1950 களில் பூரண சந்திரன் புட்பால் கிளப், 1960 - களில் ஹாஜஹான் கல்விக் கழகம், மாணவர் மன்றம், நம்புதாழை முற்போக்கு இளைஞர் மன்றம், 1992 - இல் ஸபீலுல் உலமா, இஸ்லாமிய இளந்தென்றல், சென்னை வாழ் முஸ்லிம்கள் நல அமைப்பு என நம்புதாழை மக்களின் நலத்தைப் பேணிட பல அமைப்புகள் உருவானாலும் மூன்று அமைப்புகளே தொடர்ந்து செயல்படுகின்றன.
1992இல் நம்புதாழை வந்த கீழக்கரை பல்லாக்கு வலியுல்லாஹ் அமைத்த ஹிதாயா சங்கம் ஆண்டு தோறும் அன்னாருக்கு விழா கொண் டாடி சிறப்பான விருந்தளித்து தொய்வின்றி செயல்பட்டு வருகிறது. மார்க்கத்தை முன் னெடுத்து செயல்படும் ஸபீலுல் உலமா மதரஸாக்களை உருவாக்கி ஏறத்தாழ நூறு உலமாக்களை உறுப்பினராகக் கொண்டு இயங்கி வருகிறது. இந்த இரு அமைப்புகளோடு சென்னை வாழ் நம்புதாழை மக்கள் நலச் சங்கம் சென்னையில் பதினைந்து ஆண்டுகளாக பாடாற்றி வருகிறது.
பன்னாட்டார் தெரு, முத்து பஜார் ஆகிய இடங்கள் சில சங்கதிகளைக் கூறுவது போல மேலும் சில இடங்கள் பழைய சங்கதிகளைக் கூறுகின்றன. ‘பாவோடி’ எனும் ஊரின் மையப் பகுதி. இங்கு நெசவுத் தொழில் இருந்தது பற்றிக் கூறுகிறது. ‘புகையிலைக் கொல்லை’ எனும் பகுதி இங்கு புகையிலைப் பயிரிட்டக் கதையைக் கூறுகிறது. ‘சோனகர்தெரு’ அரபு வம்சா வழியினர் வாழ்ந்த பகுதி எனக் கட்டியம் கூறுகிறது. ‘தைக்கா’ முந்தைய காலத்தில் ஊரில் முஹர்ரம் பண்டிகை கொண்டாடிய வரலாற்றைக் கூறுகிறது. ‘உதுமான் ஜப்பார் கப்ர்ஸ்தான்’ இவ்வூரின் பூர்வகுடிகளான தெக்கத்தி உதுமான்- ஜப்பார் (தெ.உ) வந்து வாழ்வாங்கு வாழ்ந்து இன்றும் பேர் சொல்லி வாழ்வதை பறைசாற்றுகிறது. ‘பல்லாக்கு வலியுல்லாஹ் வளாகம்’- வலியுல்லாஹ் 1925 - இல் வருகை தந்து ஊரைத் தத்தெடுத் ததையும் அத் தத்தெடுப்பு தொடர்வதையும் உரைக்கிறது.
தெக்கத்தி உதுமான் குடும்பத்தார் தெற்கிலி ருந்து நம்புதாழை வந்து குடியேறியது போல் பல குடும்பங்களும் இங்கு குடியேறியவையே. முத்திக்கிலும் இருந்து வந்து குடியேறியவர் களின் வரலாறு சுவையானவை. பெரும்பாலும் இவர்கள் இங்கு கிடைத்திட்ட மீன்களைப் பிடிக்கவோ சுவைக்கவோ வந்தவர்கள். கிழக்கு கடலோரத்திலுள்ள மிக முக்கியமான மீனவக் கிராமம் நம்புதாழை. இராமநாத புரத்தில் நடக்கும் வாரச் சந்தையில் விற்கப் படும் கருவாடுகளுக்கு மொத்தப் பெயர்கள் இரண்டு. ஒன்று ராமேஸ்வர கருவாடு, இரண்டு நம்புதாழைக் கருவாடு. நம்புதாழைக் கருவாடு நன்கு காய்ந்து மஞ்சள் பூசி சிரிக்கும். இராமேஸ்வரக் கருவாடு ஈரமுடன், ஈனஸ்வரத்தில் இருக்கும்.
பெரும்பாலான ஊர்களில் குடும்பங்களைக் கண்டறிய குடும்பப் பெயர்கள் இருப்பது போல் நம்புதாழையிலும் பல பெயர்கள் உள்ளன. அவற்றில் காரணப் பெயர் காரியப் பெயர், விலாசங்களைத் தாண்டி ஊர்ப் பெயர் களே அதிகமாக இருக்கும்.தோப்புத்துறை, முத்துப்பேட்டை, அதிராம்பட்டினம், அம்மாபட்டினம், கோட்டைப் பட்டினம், பொம்பேத்தி, அஞ்சங்குடி, அஞ்சுக்கோட்டை, ஆனந்தூர், இருமதி, இடைக் காட்டூர் வட்டானம், கவலை வென்றான், கமுதி, காக்கூர், குஞ்சங்குளம், கீழக்கரை, சித்தார் கோட்டை, பாசிப்பட்டினம், மாவூர், வல்லம், வலசைப்பட்டினம், வெண்ணத்தூர், திருப் பாலைக்குடி, வெள்ளையபுரம் என உள்ளூர் பெயர்களோடு கொழும்பு, மட்டக் கொழும்பு, கண்டி என அயல்நாட்டு ஊர்ப்பெயர்களைக் கொண்ட குடும்பங்கள் காலாதிகாலமாக வாழ்ந்து வருகின்றன.
வணிகர்களும் உழைப்பாளிகளும் கல்வியாளர்களும் வழிவழியாய் வாழ்ந்து வரும் நம்பு தாழை ஆன்மீக மேதைகளின் ஊருமாகும். மௌலானா மௌலவி ஷைகு அப்துல் காதிர் ஆலிம் சாகிபு 1885இல் நம்புதாழையில் பிறந்தார். தொண்டியிலுள்ள மத்ரஸத்துல் இஸ்லாமியாவில் மௌலவி நெய்னா முகம்மது ஆலிம் சாகிபிடம் மார்க்கக் கல்விபயின்றார். ஆலிமாகிய நம்புதாழை பேராசான் அதிராம்பட்டினம், தொண்டி, கீழக்கரை, பண்டார வடை ஆகிய ஊர்களில் ஆசிரியப் பணி புரிந்தார். பண்டாரவடையில் பணியாற்றிய போது கிலாஃபத் இயக்கத்தில் முக்கியப் பிரமுகராய் விளங்கிய மௌலானா 12.11.1920இல் மேலப்பள்ளிவாசல் சதுக்கத்தில் நடந்த கூட்டத்திற்கு தலைமை வகித்தார். 1500 பேர்களுக்கு மேல் கூடியிருந்த கூட்டத்தில் திருவாளர்கள் அனுமந்தராவ், ராமச் சத்திர செட்டியார், திருவையாறு, சி.சுப்ரமணிய முதலியாரோடு ஷனாப்கள் ஆ.அப்துல் மஜீது சாகிப், எச்.முகம்மது இபுறாகீம், கோ.அ.பக்கீர் முகம்மது சாகிப் போன்றோரும் கலந்து கொண்டு உரையாற்றினர். (‘சுதேசமித்திரன்’ வெளியிட்ட செய்தியைத் தருபவர் வரலாற்று ஆய்வாளர் செ.திவான் - நூல் : விடுதலைப் போரில் தமிழக முஸ்லிம்கள்) மௌலவி அவர்கள் அரபு இலக்கியத்தில் சிறந்த புலமை பெற்றிருந்தார். அவர் அல்லகாத், மகாமாத் ஆகிய நூல்களைப் பயிற்று விக்கும்போது கூட ஒரு முறையேனும் அகராதியை எடுத்துப் பார்த்ததில்லை. கி.பி.1947 மற்றும் 1948 இல் மௌலவி அவர்கள் சென்னைப் பல்கலைக் கழக அரபி -உர்து பார்ஸிப் பிரிவின் தூண்டுதலின் பேரில் அரபி - தமிழ் அகராதி ஒன்றைத் தயாரித்தார். (இஸ்லாமியக் கலைக் களஞ்சியம் பாகம் : 4) பல்லாக்கு வலியுல்லாஹ்வால் மதிக்கப்பட்ட மௌலானா 1955இல் நம்புதாழையில் காலமானார். இவருடைய புதல்வர்களில் ஒருவர் அன்புக்குரிய ராஜ்முகம்மது. பேரர்களில் ஒருவர் ‘சொக்கரா’ அக்பரலி.
ஆலிம்களும் மார்க்க மேதைகளும் உலா வரும் நம்புதாழையில் முத்துபஜார் வீதியில் சுதந்திரத்திற்கு முந்தைய கால கட்டத்தில் குப்பை ராவுத்தர் - மீரா நாச்சியார் தம்பதிக் குப் பிறந்த சேகுநெய்னா முகம்மது சூஃபி ஞானியான வரலாறு மெஞ்ஞான ரத ஊர்வலமாகும். நாகூர் - முத்துப்பேட்டை என ஒற்றையடிப் பாதையில் பயணித்த சேகு நெய்னா முகம்மது இலங்கை சென்று ராஜபாட்டையில் தம் ஞான ரதத்தைச் செலுத்தி தாழையான் பாவா ஆனார். கொழும்பிலிருந்த அரசியல் பிரமுகர்கள், யாழ்பாணத் தமிழர்கள், ஞானிகள் என எல்லோரையும் கவர்ந்த தாழையான் பாவா 1955- களில் மரணமாகி கொழும்பு ரத்மலானையில் ஓய்வு றக்கம். இன்று அவரின் கபர் இருக்குமிடம் தர்காவாக. தாழையான் பாவா போலவே சூஃபி ஞானியாக விளங்கிய முள்ளாம் வீட்டு மஸ்தான் எனும் பக்கீர் மஸ்தானைத் தேடி 1940களில் வந்த மக்கள் ஆயிரக்கணக்கில்.- திருப்பாலைக் குடி -நம்புதாழை என உலவிய மஸ்தானை திருப்பாலைக்குடி மஸ்தான் எனவே அழைத் தனர். அவருடைய சமாதி திருப்பாலைக்குடி மையவாடியில் உள்ளது. மூன்றாவதாக உலா வந்த ஒரு சூஃபி புளி ஊத்தி வீட்டு மஸ்தான் என அழைக்கப்பட்ட ஞானக்கொடி பாவா, ‘கல்வத்தியா தபோவனம்’ என ஆன்ம இல்லம் அமைத்து சீடர் சூழ வாழ்ந்த ஞானக்கொடி பாவா இயற்றிய கவிதை நூல் ‘மெய்ஞ்ஞானத் திறவுகோல்’ வெளிவந்தது. வியப்பான செய்தியல்ல. நம்புதாழைக்காரரின் ‘தையார் சுல்தான்’ நாடகம் பத்தொன்பதாம் நூற்றாண்டில் வெளிவந்ததுதான் வியப்பு. ஊர்தோறும் நடிக்கப்பட்ட நாடகம் மட்டு மல்ல ‘தையார் சுல்தான்’ ராகம், தாளக் குறிப் போடு வந்த நாட்டாரியல் நாடக நூல் இது. இதை எழுதியவர் நம்புதாழையைச் சேர்ந்த சின்ன வாப்பு என்பார்.
இதன் இரண்டாம் பதிப்பு 1881 - லும் மூன்றாம் பதிப்பு 1990லும் வெளியாகியுள்ளது.இந்த இசை நாடக நூலுக்குப் பின் இதே நம்புதாழையைச் சேர்ந்த நல்ல தம்பி பாவலர் எனும் கிதுர் முகம்மது ‘இசைத்தேன்’ இசைப்பாடல் நூலை வெளியிட்டுள்ளார். நம்புதாழை யில் பிறந்து தொண்டியில் வாழ்ந்து கண்டியை அடுத்த கம்பளையில் கிளை பரப்பிய பாவலர் தெ.உ.குடும்பத்தைச் சேர்ந்தவர். இதே தெ.உ. குடும்பத்தின் தாய்வழியில் பிறந்த செ.முகம்மதலி சாகிபு எனும் தாழை மதியவன் ஒரு பன்னூலாசிரியர். சின்ன ஊர் என்றாலும் பல்வேறு சிறப்புகள் கொண்ட ஊர் பலவுண்டு என்பதற்கு நம்பு தாழை எடுத்துக்காட்டு. இராமநாதபுர சமஸ்தானத்துக்கு உட்பட்ட கச்சத்தீவின் உரிமை நம்புதாழை மேல வீட்டுக் காரர்களுக்கு இருந்துள்ளது. அது மட்டுமல்ல அத்தீவில் மீன் காயப்போட கொட்டகையைக் கட்டியவரும் நம்புதாழைக்காரரே. அவரு டைய பெயர் சீனிக்குப்பு, படையாட்சித் தெருக்காரர். காலப்போக்கில் சீனிக்குப்புப் படையாட்சி கட்டிய கொட்டகையை தேவாலயம் ஆக்கியவர்கள் ராமேஸ்வரம் ஓலக்குடாக் காரர்கள். கடைசியில் கையாலாகாத அரசுகள் கச்சத்தீவை இலங்கைக்குத் தாரை வார்த்து விட்டன.
நம்புதாழை மக்களில் 90 விழுக்காடு மக்கள் இலங்கையை நம்பியிருந்தனர். மிகச் சிலரே மலேசியா, தமிழக நகரங்களில் கால்பதித்தனர். இலங்கை கொழும்பு மாநகரில் அவர்களில் சிலர் சம்பாத்யத்தோடு பொதுப் பணிகளிலும் ஈடுபட்டனர். திராவிட முன்னேற்றக் கழகம் தொடங்கியதைத் தொடர்ந்து 1950களில் அதன் கிளையை கொழும்புவில் தொடங்கமுக்கியப் பங்கு வகித்தவர்கள் நம்புதாழை வாசிகள். நா.மீ. சதகத்துல்லா எனும் தாழை தாசனும் சேகுதாவூது எனும் செல்வத் தம்பியும் நாவலர் நெடுஞ்செழியனை கொழும்புக்குக் கூட்டிச் சென்று தொடக்க விழா நடத்தினர்.
கல்வியைக் கொண்டாட மறுத்த போதும் சிலர் கல்வியைக் கண்ணெனப் போற்றினர். அப்போது கொழும்பு சாஹிரா கல்லூரியில் படித்தவர்களில் வ.மு.வாஹிது காக்கா முக்கி யமானவர். எழுத்தார்வம் கொண்ட அவர் கொழும்பில் மேடையேற்றிய ‘மாப்பிள்ளை மரைக்கார்’ எனும் நாடகம் பரவலாகப் பேசப் பட்டது. பின்னாட்களில் அவர் நம்புதாழை ஊராட்சித் தலைவராகக் கூட இருந்தார். காக்காவின் தம்பி கிதுர் முகம்மது ‘மாணவர் மன்றம்’ அமைத்து இளைஞர்களை ஒருங்கி ணைத்தார். தியாக தீபம், சிந்தியதேன், மரகதச் சிலை போன்ற நாடகங்களை அரங்கேற்றத் துணை புரிந்தார்.
இலங்கையிலும் தமிழகத்திலும் மிகப் பெரும் வணிகப் புள்ளியாகத் திகழ்ந்தவர் அல்ஹாஜ் மன்சூர். இவர் நட்டியெழுப்பியதே மதுரையி லுள்ள ‘ஜூலைஹா’ ஏற்றுமதி இறக்குமதி தொழில்களோடு சினிமா விநியோகமும் ‘சேயன்னா பிலிம்ஸ்’ மூலம் செய்த ஹாஜியார் தான் மதுரை விஜயராஜை நடிகர் விஜயகாந்த் ஆக்கியவர். நம்புதாழையின் முதல் பட்டதாரி அல்ஹாஜ் S.R.M. ஜக்கரியா. இவர் இளையாங்குடி, கீழக்கரைப் பள்ளிகளில் ஆசிரியப் பணி புரிந்தார். கப்பல்காரர் வீட்டு ஹிதாயத்துல்லா இளையான்குடி ஜாகிர் உசேன் கல்லூரியில் பேராசிரியராக இருந்தார். வ.மு. குடும்பத்தைச் சேர்ந்த பேராசிரியர் காதர் மஸ்தான் மதுரை வக்ஃப் போர்டு காலேஜின் முதல்வராக இருந்தார். இவர்களே தொடக்கக் கால கல்வியாளர்கள்.
மலேசியாவின் வணிகம் செய்து சென்னையில் அச்சகம் நடத்திய இன்னாஞ்சி வீட்டு காசிம் நம்புதாழை பிரமுகர்களில் முக்கியமானவர். இவர் தயாரித்த திரைப்படம் ‘அர்த்தமுள்ள ஆசைகள்’ இவரின் புதல்வர்களில் ஒருவரே நடிகர் ரவிராகுல்.
நம்புதாழையின் பூனைவீட்டு அகமது அவர் கள் தான் ஏர்வாடி தர்ஹா அருகிலுள்ள பள்ளிவாசலைக் கட்டியவர். அவர் மரணித்து விட்டாலும் அவருடைய துணைவியார் ஹாஜியானி ஆசியம்மா கணவரின் கொடைத் திறத்தைக் கொண்டாடி வருகிறார். நம்புதாழையிலுள்ள பெரும் குடும்பங்களில் ஒன்று கா.மீ. குடும்பம். இக்குடும்பத்தைச் சேர்ந்த ஜனாப் கா.மீ.அகமது ஜலால்தீன் சுதந்திர போராட்டக் காலத்தவர். பெருந்தலைவர் காமராஜரின் நண்பர். இராமநாத புரம் மாவட்டத்தின் முற்கால ஜில்ல போர்டு உறுப்பினராக இருந்தவர். கதர் சட்டைக்காரர்.
கொழும்பு நகரில் இருந்த மு.மு.காசிம் சாகிப் & சன்ஸ் அத்தர்கடையும் மு.அ.மு.மகமுதீன் நூல் கடையும் வியாங்கொடையில் இருந்த இருந்த கா.சி.குடும்பத்தாரின் தேங்காய் எண்ணெய் ஆலையும் செல்வங்கொழிக்கும் இடங்களாக இருந்தன. கண்டிப்பகுதியில் செயல்பட்ட ரா.ம.சி. குடும்பத்தின் தேயிலை ஏற்றுமதி நிறுவனம் குறிப்பிடத்தக்க வணிகத் தலமாக விளங்கியது. மு.வா.குடும்பத்தாருக்கு நீர் கொழும்பில் வணிக நிறுவனம் இருந்தது. எளிமையான விருந்துக்கான சாப்பாடு என்றாலும் நம்புதாழை உணவுத் தயாரிப்பு நீண்ட கரைப் போக்கில் மிகச் சுவையானது. சோறு, கறியாணம், கலியா, புளியாணம் தான் நம்மையறியாமல் நாவூறும். இங்கு புழங்கும் தனித் தமிழ்ச் சொற்களும் கவனிக்கத்தக்கவை. வாழ்வரசி, புலாத் தண்ணீர், இழைவாங்கி, ஆழவாங்கி, உடுப்புப் பெட்டி, பசியாறுதல், பெட்டகம், தைலா எனச் சொல்லிக் கொண்டே போகலாம். கடைசியாக ஒரு செய்தி இந்தியா- இலங்கை யின் கடுமையான கட்டங்களுக்குப் பின் சட்டத்தை மீறிய போக்குவரத்து நடத்திய ஊர் நம்புதாழை. 1960 வரை இங்கிருந்துதான் பெரும் பாலும் ‘கள்ளத் தோணிகள்’ வல்வெட்டித் துறைக்குப் பயணித்தன.
Write on சனிக்கிழமை, 20 அக்டோபர் 2018
பாரதூரமான மழைப் பொழிவு, தண்ணீர் தேவைக்கும் கிடைக்கும் நீருக்கும் அதிகரித்து வரும் இடைவெளி, நகரமயமாதல், தொழில்கள் வளர்ச்சி போன்ற காரணங்களால் 2007-க்கும் 2017-க்கும் இடையில் நிலத்தடி நீர் 61 சதவீதம் குறைந்திருக்கிறது என்ற செய்தி அபாயச் சங்கை ஊதி நம்மை உறக்கத்திலிருந்து உலுக்கி எழுப்பிவிடும் எச்சரிக்கை.
இது வழக்கமாக நாம் கடந்து செல்லும் ஒரு சாதாரண புள்ளிவிவரம் அல்ல. நம்மை மிரட்டும் தகவல். மத்திய அரசின் நீர்வள அமைச்சகத்தின் கீழுள்ள மத்திய நிலத்தடி நீர் வாரியம் (நீரீஷ்தீ.ரீஷீஸ்.வீஸீ) இந்தியாவின் நகரப்பகுதிகள், குறிப்பாக சண்டிகர், புதுச்சேரி, மும்பை, தில்லி, பெங்களூரு ஆகிய நகரங்கள், மிகக் கடுமையான நீர்ப்பற்றாக்குறையைச் சந்தித்துக் கொண்டிருப்பதாக அறிவித்திருக் கிறது.
இந்தியா தன் வரலாற்றிலேயே சந்தித்திராத மிக மோசமானதொரு நீர் நெருக்கடியை தற்போது சந்தித்துக் கொண்டிருக்கிறது என்கிறது நிதி ஆயோக். நெருக்கடியை சமாளிக்கும் வகையில் தகுந்த நடவடிக்கைகளை எடுக்காவிடில், 2030-ம் ஆண்டில் கிடைக்கும் குடிநீரின் அளவை விட தேவை மிக அதிகமாகிவிடும் என நிதி ஆயோக்கின் ஆய்வு தெரிவிக்கிறது. தில்லி, பெங்களூரு, சென்னை, ஹைதராபாத் உள்ளிட்ட 21 நகரங்களின் நிலத்தடி நீர் 2020-ம்
ஆண்டில் மிகவும் குறைந்து சுமார் 10 கோடி மக்களைப் பாதிக்க இருக்கிறது என்றும் அந்த ஆய்வு எச்சரிக்கிறது. நிலைமை இப்படியே நீடிக்கு மானால், 2050-ம் ஆண்டில் நாட்டின் மொத்த தேசிய உற்பத்தியில் 6 சதவீதம் இழப்பு ஏற்படும் என்றும் அறிவிக்கிறது அந்த ஆய்வு.
மத்திய இந்தியாவிலும் தென்னிந்தியாவிலும் உள்ள மாநிலங்களில் நிலைமை மிக மோசமாக இருக்கிறது என்கிறது சிஜிடபிள்யுபி அறிக்கை.
ஆக, இந்தியாவின் பல மாநிலங்களில் நிலத்தடி நீர் குறைவது குடிநீர் பிரச்சனையை தீவிரமாக்கும் நிலைமையில் நிலத்தடி நீரில் யுரேனியம் கலப்பது அதிகரித்து வருவதன் மூலம் மனிதர்களுக்கும் பிற உயிரினங்களுக்கும் பல உடல்நல சீர்கேடுகள் ஏற்பட்டு வருகிறது. இது நிலைமையை மேலும் மோசமாக்குகிறது.
எனவே, நிலத்தடி நீர் அளவுகளை கண் காணித்து, கட்டுக்குள் வைப்பதற்கான நடவடிக்கைகளில் மத்திய, மாநில அரசுகள் இறங்க வேண்டிய உடனடித் தேவை எழுந்திருக்கிறது. அதே சமயம், யுரேனியக் கலப்பின் காரணமாக மனிதர்களுக்கு ஏற்பட்டிருக்கும் உடல்நலப் பாதிப்புகளைப் பற்றி முழுமையான ஆய்வுகள் நடத்தி நிவாரண நடவடிக்கைகளில் இறங்குவ தும் உடனடித் தேவையே.
உதவிய கட்டுரை; 2018 ஜூலை சயின்ஸ் ரிப்போர்ட்டர் இதழில் ஹசன் ஜவைத் கான் எழுதியுள்ள தலையங்கம்
Write on சனிக்கிழமை, 20 அக்டோபர் 2018
1. கடுமையான வாத நோய்க்கு :
குப்பைமேனி இலைச்சாறு 100 மில்லி, மஞ்சள் 5 கிராம், சுக்கு 15 கிராம், பூண்டு 5 கிராம் அரைத்து எடுத்து விளக்கெண்ணெய் 200 மில்லியில் காய்ச்சி தேய்த்து மறுநாள் வெந்நீர் விட்டு கழுவ குணமாகும்.
2. மூட்டு வலிகளுக்கு :
மஞ்சள் பொடி 10 கிராம், வெந்தையம் 10 கிராம் இஞ்சிச் சாறு 100 மில்லி இவைகளை காய்ச்சி எடுத்து மேலால் தேய்க்க வலிபோகும்.
3. முகப் பருவுக்கு :
கடுக்காய்தொலி 20கிராம், மஞ்சள் 15 கிராம், திருநீற்று பச்சீலை 15 கிராம், நாயுருவி இலை 15 கிராம், மிளகு 3 கிராம், ஜாதிக்காய் 5 கிராம் ஆகியவற்றையும் பொடிபண்ணி வாஸ்லின் சேர்த்து மேலால் போட்டு வர முகப்பரு போய்விடும்.
4. உடல் எடை குறைய :
கொள்ளு 10 கிராம், சீரகம் 10 கிராம், சுக்கு 10 கிராம் நன்னாரிவேர் 10 கிராம், யாவற்றையும் பொடித்து வேளைக்கு 1 டீஸ்பூன் காலை மாலை உணவுக்கு முன்பு வெண்ணீர் சேர்த்து குடித்து வர உடல் குறையும்.
5. கால் ஆணிக்கு :
குப்பைமேனி இலை பசையை விளக்கெண் ணைய்யில் சேர்த்து காய்ச்சி ஆணியில் கட்டி வர குணமாகும்.
வல்லாரை இலையை தேங்காய் எண்ணெய் யில் வதக்கி கட்டிவர மாறும்.
6. இடுப்பு வலிக்கு :
தான்றிகாய் 10 கிராம், கடுக்காய் 10 கிராம், ஏலக்காய் 10 கிராம், நெல்லி வத்தல் 10 கிராம், லவங்கபட்டை 10 கிராம், திப்பிலி 10 கிராம் யாவற்றையும் இடித்து சூரணமாக்கி காலை மாலை 1 டீஸ்பூன் தேனுடன் சாப்பிட வலி போகும். ஆவாரை இலை, கருப்பு உளுந்து இரண்டையும் பொடி பண்ணி சூடாக்கி ஒத்தடம் கொடுக்க இடுப்பு வலிபோகும்.
7. கால் ஆணிக்கு :
பூவரசம் பழுப்பு இலையை அரைத்து ஆணியில் கட்டி வர குணமாகும்.
8. வாதத்திற்கு லேகியம் :
பூண்டு 50 கிராம், அக்கிரகாரம் 5 கிராம், ஓமம் 5 கிராம், சீரகம் 5 கிராம், கிராம்பு 5 கிராம், ஏலக்காய் 5 கிராம், ஜாதிக்காய் 5 கிராம், யாவற்றையும் பொடியாக்கி காலை, மாலை உணவுக்கு பின் வேளைக்கு 1 டீஸ்பூன் பாலுடன் நெய்யும் சேர்த்து சாப்பிட வாதம் தீரும்.
9. நரம்பு தளர்ச்சிக்கு :
அமுக்கரா சூரணம் 50 கிராம், நீர்முள்ளி விரை 50 கிராம், இரண்டையும் வறுத்து சேர்த்து அரைத்து 1 டீஸ்பூன் அளவு பாலுடன் உணவுக்கு பின்பு சாப்பிட நரம்பு தளர்ச்சி போகும்.
10. பெருவயிறு குறைய :
கரிசலை விழுது 10 கிராம், வெள்ளை பூண்டு 5 கிராம், மிளகு 5 கிராம், இவற்றை இடித்து 100 மில்லி நீரில் வேளைக்கு ணீ டீஸ்பூன் போட்டு காய்ச்சி குடித்து வர வயிறு குறையும்.
மருத்துவர். கே.பி. பால்ராஜ், சித்தவைத்திய சாலை, சிந்தாமணி, மேலகரம், 627818, தென்காசி வட்டம், திருநெல்வேலி மாவட்டம். போன்: 94873 48703
Write on புதன்கிழமை, 17 அக்டோபர் 2018
திராவிட இயக்கம் கடந்து பாதை, ஜின்னாவின் புகைப்பட அரசியல் ஆகிய இரண்டு கட்டுரைகளையும் படித்த போது ஒரு அரசியல் புரிதல் என்னுள் ஏற்பட்டது. வடமாநிலங்களில் முஸ்லிம்களுக்கு எதிரான சமூகப் பதற்றம், தமிழகத்தில் இருக்கும் சமூக இணக்கம் என இருவேறுபட்ட உணர்வுகளுக்குப் பின்னால் இருப்பது அரசியலை முஸ்லிம்கள் நுணிக்கமாக வாசித்துணர்வது அவசியம். இந்த அரசியலை புரிந்துகொள்ளாமல் அரசியல் செய்யவும் முடியாது, தேர்தலில் வெற்றி பெறவும் முடியாது என்பதை தேர்தலை சந்திக்கும் முஸ்லிம் கட்சிகள் உணர்ந்து கொள்ள வேண்டும்.
Write on புதன்கிழமை, 17 அக்டோபர் 2018
முதல் தலைமுறை மனிதர்கள் தொடரில் சமுதயாப் போராளி கண்ணியத்திற்குரிய ஜனாப் சாகுல் ஹமீது சாகிப் அவர்களின் வரலாற்றுப் பின்னணியில் “மீனாட்சிபுர மக்கள் இஸ்லாமியர்களாக தங்களை மாற்றிக் கொண்ட வரலாற்று நிகழ்வையும், அதன் பின்னால் நடந்த அரசியல் மற்றும் சமூக சிக்கல்களையும்” அறியும் சந்தர்ப்பம் அமைந்தது. அல்ஹம்து லில்லாஹ்… நமது முந்திய தலைமுறை மனிதர்களின் அர்ப்பணிப்புகளை சமூக மன்றத்துக்கு தொடர்ந்து கொண்டுவந்து சேர்க்கும் சேயன் இபுறாஹீம் அவர்களுக்கு அல்லாஹ் அருள்புரிவானாக. ஆமீன்
Write on புதன்கிழமை, 17 அக்டோபர் 2018
ஜின்னாவின் புகைப்பட அரசியல் கட்டுரை முக்கியத்துவம் வாய்ந்த கட்டுரை. இந்தியா சுதந்திர நாடாக அறிவிக்கப்படுகிற காலகட்டத்தில் நடைபெற்ற அரிய வரலாற்றுத் தகவல்களும், வரலாற்று செய்திகளும் முக்கியமானவை. அந்த வரலாற்று நிகழ்வுகளே இன்றைய இந்தியாவின் பல்வேறு சிக்கல்களுக்கும், சிறப்புகளுக்கும் காரணமாக அமைந்துள்ளதை இந்தக் கட்டுரையின் பின்புலத்தில் உணர முடிகிறது. இந்திய மாகாணங்களில் முஸ்லிம்களின் ஆதரவு இல்லாமல் 1937 இல் பெற்ற தேர்தல் வெற்றியே இந்தியாவை இருகூறாக பிளக்கும் துணிச்சலை காங்கிரசுக்கு தந்தது. இன்று முஸ்லிம்கள் இல்லாமல் வெற்றிபெற முடியும் என்ற எண்ணத்தால்தான் இந்திய சமூகத்தை மதத்தின் பெயரால் பிரிவினை செய்ய பா.ஜ.க. துணிந்துள்ளது. “தேர்தல் அரசியல் முஸ்லிம்களை நிரந்தர சிறுபான்மை மக்களாக மாற்றிவிடும்” என்ற ஜின்னாவின் அச்சம் உண்மையாகி இருக்கிறது. இந்த அரசியல் பின்னணியை முஸ்லிம்கள் புரிந்து கொள்ள வேண்டும்.
பக்கம் 1 / 143
ஜமாத்துல் உலமா சபை நடத்திய சுதந்திர தின நிகழ்ச்சி
அறிவு பொருள் சமூகம் day-2
தமிழ் முஸ்லிம் வர்த்தக மாநாடு-2018 துபாய்
மயிலாடுதுறை AVC கல்லூரியின் தமிழ்த்துறை சார்பில் நடைபெற்ற உலக மகளிர் தின விழாவில்...
அன்பான வாசகப் பெருமக்களுக்கு வணக்கம். கடந்த மாதம் வரை…
தமிழகத்தில் ஒரு காலம் இருந்தது. அப்போது முஸ்லிம்கள் ஒரு…
கீழ்திசை மேற்கத்திய அறிதல் மரபிற்கும் ஏராளமான வேறுபாடுகள்
கீழ்திசை அறிதல் மரபிற்கும் (புரிந்து கொள்ளும் முறைமை) மேற்கத்திய அறிதல் மரபிற்கும் ஏராளமான வேறுபாடுகள் உள்ளன.…
“நிலமே எங்கள் உரிமை” என்ற முழக்கம் ஒரு படத்தின் பாடலாக இப்போது பிரபலமாகி பலரால் கேட்கப்பட்டு…


Welcome to V.O.Chidambaranar Port Trust

வ.உ.சி போர்ட் டிரஸ்டிற்கான மொத்த இலவச எண்: 1800 - 258 - 7599
விரும்பப்படும் துறைமுகம் – ஏன்
சரக்கு கையாளும் கருவி வசதிகள்
SOR - ஸ்டீடெடரிங் மற்றும் ஷோர் கண்ட்லிங் சேவைகள்
கப்பலில் சரக்கு ஏற்றி இறக்குபவர் போர்ட்டல்
இலவச ஒப்பந்ததாரர் பதிவு செய்தல்
ஓய்வூதியம் பெறுவோர் பதிவு தீர்மானம் | தொடர்புகள் | கண்காணிப்பு | தகவல் உரிமை சட்டம் | ஜிஐஎஸ் / நில மேலாண்மை | ஊழியர் / ஓய்வு ஊதியர் | செய்தி & நிகழ்வுகள் | ஊழியர் கோணம்
பதிப்புரிமை © V.O.சிதம்பரனார் துறைமுக கழகம் அனைத்து உரிமைகளும் பாதுகாக்கப்பட்டவை


இந்த வருடம் முதல் பி.இ சுரங்கவியல் படிப்புகளிலும் பெண்களுக்கும் இடம்! | BE-mining engineering will allow girls from this year on wards - Tamil Careerindia

» இந்த வருடம் முதல் பி.இ சுரங்கவியல் படிப்புகளிலும் பெண்களுக்கும் இடம்
இந்த வருடம் முதல் பி.இ சுரங்கவியல் படிப்புகளிலும் பெண்களுக்கும் இடம்
சென்னை: பி.இ சுரங்கவியல் துறையில் முதல் முறையாக மாணவிகளைச் சேர்க்க அண்ணா பல்கலைக் கழகம் முடிவு செய்துள்ளது.
இதுகுறித்து தமிழ்நாடு பொறியியல் மாணவர் சேர்க்கை செயலர் ரைமண்ட் உத்தரியராஜ் கூறுகையில், "பி.இ. சுரங்கவியல் படிப்பு அண்ணா பல்கலைக் கழக வளாகத்தில் அமைந்துள்ள கிண்டி பொறியியல் கல்லூரியில் மட்டுமே வழங்கப்படுகிறது. இந்தப் படிப்பில் 30 இடங்கள் உள்ளன.
இதில் இதுவரை மாணவர்கள் மட்டுமே சேர்க்கப்பட்டு வந்தனர். ஏனெனில், சுரங்கச் சட்டம் 1952-இன் படி, சுரங்கத்துக்குள் பெண்களை பணியில் அமர்த்தக் கூடாது என்பது கட்டாயமாக்கப்பட்டுள்ளது.
மேலும், பூமிக்கு மேற்பகுதியில் நடைபெறும் சுரங்கம் தொடர்பான பணிகளில் காலை 6 மணி முதல் இரவு 7 மணி வரையிலான நேரத்தில் மட்டுமே பெண்கள் பணியில் அமர்த்தப்பட வேண்டும் எனவும் தெரிவிக்கப்பட்டுள்ளது.
இதுபோல் சுரங்க நடைமுறைகள் 1957 பிரிவு 86(2)இன் படி, குகைபோன்ற அமைப்பில் நடைபெறும் சுரங்கப் பணியில் ஒன்று அல்லது அதற்கு மேற்பட்ட ஆண் ஊழியர்களின் துணை இல்லாமல் பெண் ஊழியரை பணியமர்த்தக் கூடாது என்பது கட்டாயமாக்கப்பட்டுள்ளது.
இந்த விதிமுறைகள் காரணமாக, பி.இ. சுரங்கவியல் படிப்பில் இதுவரை மாணவிகள் சேர்க்கப்படாமல் இருந்தனர்.
இந்த நிலையில், வரும் கல்வியாண்டு முதல் இந்தப் படிப்பிலும் மாணவிகளைச் சேர்க்க பல்கலைக் கழகம் முடிவு செய்துள்ளது. கலந்தாய்வு அறிவிப்பின் மாணவர் விவரங்களில், இதுதொடர்பான தகவல்களும் வெளியிடப்பட்டுள்ளன என்றார் அவர்.
ரூ.1 லட்சம் சம்பளம் தரும் அண்ணா பல்கலை. விண்ணப்பிக்க அக்., 22 கடைசி தேதி
மோடியா, ராகுலா.. விறுவிறு ஆன்லைன் சர்வே.. வாக்களிக்க முந்துங்கள்
சபரிமலை ஐயப்பன் கோயிலுக்கு பெண்கள் செல்வதை யாராலும் தடுக்க முடியாது: நடிகர் சிவக்குமார்
இந்தியாவின் முதல் உல்லாச கப்பல் இன்று இயக்கம்..
”மீ டூ” விவகாரம்.... பெண்களுக்கு ரஜினி சொல்லும் அட்வைஸ்
உங்கள் நுரையீரலை பாதுகாப்பாகவும், சுத்தமாகவும் வைத்திருக்க இந்த உணவுகளை சாப்பிட்டால் போதும்
த்ரிஷா டுவிட்டரில் தவறான வீடியோ ஹேக்கர்கள் வேலை.
என்னது, இனி ஏடிஎம்ல வாங்கலாம் விற்கலாமா
தூண்டில் காரர்களின் சொர்க்கபூமி - வாங்க
உடனுக்குடன் கல்வி , வேலைவாய்ப்பு தகவல்கள் பெறுங்கள் , வேலை & கல்வி தகவல் தளம்
வேலை.. வேலை.. வேலை... ரூ.1 லட்சம் சம்பளம் தரும் அண்ணா பல்கலை.
மத்திய கல்வி நிறுவனத்தில் சேர ஜெஸ்ட் தேர்வு அறிவிப்பு
உடனுக்குடன் கல்வி , வேலைவாய்ப்பு தகவல்கள் பெறுங்கள் , வேலை & கல்வி தகவல் தளம்


சியான் விக்ரமின் "கருடா" ஜூன் மாதத்தில் தொடக்கம் - Cinemapettai

Home News சியான் விக்ரமின் “கருடா” ஜூன் மாதத்தில் தொடக்கம்
சியான் விக்ரமின் “கருடா” ஜூன் மாதத்தில் தொடக்கம்
விக்ரம் தற்போது ஆனந்த் சங்கர் இயக்கத்தில் ‘இருமுகன்’ படத்தில் நடித்து வருகிறார். இப்படத்தில் இவருக்கு ஜோடியாக நயன்தாரா, நித்யா மேனன் ஆகியோர் நடித்து வருகின்றனர். இப்படத்தின் முதல்கட்ட படப்பிடிப்பு மலேசியாவில் தொடங்கி முடிவடைந்துள்ளது. தற்போது, இரண்டாம் கட்ட படப்பிடிப்பை சென்னையில் தொடங்கவுள்ளனர்.
இப்படத்திற்கு பிறகு விக்ரம், ‘சமர்’, ‘நான் சிகப்பு மனிதன்’ ஆகிய படங்களை இயக்கிய திரு இயக்கத்தில் ‘கருடா’ என்கிற படத்தில் நடிக்கவுள்ளார். இப்படத்தின் படப்பிடிப்பு வருகிற ஜூன் மாதத்தில் தொடங்கவிருக்கவிருப்பதாக கூறப்படுகிறது.
இப்படத்தில் விக்ரமுக்கு ஜோடியாக காஜல் அகர்வால் ஒப்பந்தமாகியுள்ளார் என்பது குறிப்பிடத்தக்கது. ஏற்கெனவே, காஜல் அகர்வால், விக்ரம் தற்போது நடித்துக் கொண்டிருக்கும் ‘இருமுகன்’ படத்தில் நடிப்பதாக இருந்தது. ஆனால், கால்ஷீட் பிரச்சினையால் இதில் நடிக்க முடியாமல் போனது. அதன்பின்னர், ‘கருடா’ படத்தில் நடிக்க ஒப்பந்தமாகியுள்ளார்.
திருமண தேதியை அறிவித்த தீபிகா – ரன்வீர் சிங் ஜோடி.
கவுதம் கார்த்திக்கின் புதிய படத்தை துவக்கி வைத்த விஜய் சேதுபதி.
படத்தை ரி- மேக் செய்யணுமா, நீங்கள் எண்ணிடம் பேசலாம் – இயக்குனர் அஜய் ஞானமுத்து.
பாக்ஸ் ஆபிசை திணறவைக்கும் வடசென்னை. இதோ 4 நாள் வசூல் நிலவரம்.
பேட்ட படத்தின் பன்ஞ் டயலாக்கை கூறி மீடியாவை அதிரவைத்த சூப்பர்ஸ்டார் ரஜினி.
சர்க்கார் விஜயை பார்த்து வியந்து, தீபாவளியை சீக்கிரம் வா என கூப்பிடும் ’96 பட இளம் வயது ஜானு.
வடசென்னை படத்தில் பச்சை பச்சையாக பேசிய ஐஸ்வர்யாவா இப்படி
என்ன நிவேதா ட்ரெஸ்ஸில் தையல் பிரிஞ்சுடுச்சா
வாவ் சர்கார் படத்தில் விஜய்யுடன் நடித்திருப்பது இந்த காமெடி நடிகரின் மகனா.
திருமண தேதியை அறிவித்த தீபிகா – ரன்வீர் சிங் ஜோடி.
கவுதம் கார்த்திக்கின் புதிய படத்தை துவக்கி வைத்த விஜய் சேதுபதி.
படத்தை ரி- மேக் செய்யணுமா, நீங்கள் எண்ணிடம் பேசலாம் – இயக்குனர் அஜய் ஞானமுத்து.
பாக்ஸ் ஆபிசை திணறவைக்கும் வடசென்னை. இதோ 4 நாள் வசூல் நிலவரம்.
பேட்ட படத்தின் பன்ஞ் டயலாக்கை கூறி மீடியாவை அதிரவைத்த சூப்பர்ஸ்டார் ரஜினி.
சர்க்கார் விஜயை பார்த்து வியந்து, தீபாவளியை சீக்கிரம் வா என கூப்பிடும் ’96 பட இளம் வயது ஜானு.
வடசென்னை படத்தில் பச்சை பச்சையாக பேசிய ஐஸ்வர்யாவா இப்படி
என்ன நிவேதா ட்ரெஸ்ஸில் தையல் பிரிஞ்சுடுச்சா
இந்த ஜெனரேஷன் விவியன் ரிச்சர்ட்ஸ் என ஹர்பஜன் யாரை சொல்கிறார் தெரியுமா.
6 நபர்கள், ஒரு ரூம், சிதறிக்கிடக்கும் புதிர்கள் – பிழைப்பது யார் இறப்பது யார்  எஸ்கேப் ரூம் ட்ரைலர் .
வாவ் சர்கார் படத்தில் விஜய்யுடன் நடித்திருப்பது இந்த காமெடி நடிகரின் மகனா.
மீண்டும் தன் பாய் ப்ரெண்டுடன் இருக்கும் போட்டோவை பதிவிட்ட ஸ்ருதிஹாசன்
வடசென்னை பார்த்த ஸ்டைலிஷ் இயக்குனர் கவுதம் மேனன் ரியாக்ஷன் இது தான்.
அட நம்ம ப்ரேமம் பட நடிகை அனுபாமாவா இது வைரலாகும் புகைப்படங்கள்.
IT உழியர்களின் நிலைமையை பார்த்தீர்களா.
’ என்று கேட்ட தயாரிப்பாளருக்கு விஜய் சேதுபதி சொன்ன காட்டமான பதில் என்ன தெரியுமா
96 பட தெலுங்கு ரீ மேக்கில் நடிக்கிறாரா சமந்தா
ஐ டி கம்பெனியில் இப்படியா நடக்கும்  சுசீந்திரனின் ஜீனியஸ் பட நான்கு நிமிட ப்ரோமோ வீடியோ.
விஜய் தேவர்கொண்டாவின் அடுத்த பட ரிலீஸ் தேதி முடிவானது. இணையத்தில் வைரலாகுது புதிய போஸ்டர்.
 செம கலாய் கலாய்த்த நபர்


சமீபத்தில் வெளிவந்த படத்தை பார்த்து மிரண்டு போன தனுஷ்! - என்ன கூறியுள்ளார் பாருங்க - Cineulagam

ஒரே ஒரு தடவை விரிக்கப்பட்ட வலை... ராட்சத கப்பலில் நிரப்பப்பட்ட மீன்கள்... சலிக்காத கண்கொள்ளாக்காட்சி
சின்மயிடம் சரமாரியாக கேள்வி கேட்ட பாண்டே... கடைசியில் வைத்த முற்றுப்புள்ளி என்ன தெரியுமா
சோதனையிலும் சர்கார் தான் சாதனை, இப்படி செய்துவிட்டார்களே டீசரை
சொல்வதெல்லாம் உண்மை புகழ் லக்‌ஷமி ராமகிருஷ்ணன் மகள், மருமகனை பார்த்துள்ளீர்களா
இறந்து கிடக்கும் நபருக்கு அருகே இருக்கும் இது என்ன... பீதியை ஏற்படுத்திய காட்சி
நடிகை லைலா இப்போது எப்படி இருக்கிறார்.. வெளியான லேட்டஸ்ட் புகைப்படம்
 மறைந்த எம்ஜிஆர் பற்றி வந்த மீம்கள் தொகுப்பு
சாதனைனா இதுதான், சர்கார் டீஸர் மூலம் தெறிக்கவிடும் விஜய்- தயாரிப்பு நிறுவனமே வெளியிட்ட அதிரடி அப்டேட்
பொறி பறந்த சர்கார் டீசர், திடீரென்று அமுங்கியது, என்ன ஆனது
.. திருமணத்திற்கு வைரமுத்துவை அழைக்க இதுதான் காரணம்
 மறைந்த எம்ஜிஆர் பற்றி வந்த மீம்கள் தொகுப்பு
கீர்த்தி சுரேஷின் லேட்டஸ்ட் கலக்கல் புகைப்படங்கள் இதோ
விஜய்யின் சர்கார் புதிய HD படங்கள்
நடிகை நந்திதா ஸ்வேதாவின் புதிய ஹாட் போட்டோ ஷுட் புகைப்படங்கள்
இமைக்கா நொடிகள் நடிகை ராஷி கண்ணாவின் லேட்டஸ்ட் புகைப்படங்கள்
சமீபத்தில் வெளிவந்த படத்தை பார்த்து மிரண்டு போன தனுஷ் - என்ன கூறியுள்ளார் பாருங்க
டாப் ஹீரோக்களில் ஒருவரான நடிகர் தனுஷ் தற்போது வடசென்னை படத்தின் ரிலீசுக்கு தயாராகி வருகிறார்.
இந்நிலையில் தனுஷ் ட்விட்டரில் ராட்சசன் படத்தை பார்த்து மிகவும் ஆச்சர்யப்பட்டு ட்விட்டரில் பதிவிட்டுள்ளார். தன் பதிவில் அவர் 'பலவீனமான இதயம் உள்ளவர்கள் பார்க்க வேண்டாம்' என கூறியிருப்பதை பார்த்தால், ராட்சசன் படத்தை பார்த்து மிரண்டுபோயிருப்பாரோ என்று தான் தோன்றுகிறது.
"படம் சீட்டின் நுனிக்கு கொண்டுசென்றுவிடுகிறது, படம் முழுக்க த்ரில்லிங்காக நம் கவனத்தை ஈர்க்கிறது" என தனுஷ் கூறியுள்ளார்.


ரமழானின் சிறப்பு | Athavan News – ஆதவன் – தமிழ் செய்திகள்

உயிர்காப்பு இயந்திரங்களின் உதவியுடன் வாழ்ந்த சிறுமி உயிரிழப்பு
மக்களை அணிதிரட்டி அரசியல் உரிமைகளை வென்றெடுக்கமுடியும்: ஈழப்புரட்சி அமைப்பு
இத்தாலி பிரதமர் வரிக் குறைப்புக்களுக்கு முழுமையான ஒப்புதல் அளித்துள்ளார்
இந்திய இராணுவத்தால் படுகொலை செய்யப்பட்டவர்களின் நினைவுதினம் அனுஷ்டிப்பு
மாகாண ஆளுநருக்கு தனித்து செயற்படும் அதிகாரம் இல்லை – மேல்மாகாண முதலமைச்சர்
புனித ரமழான் மாதத்தில் அல்லாஹ்வுக்காக, அவனது கூலியை மாத்திரம் எதிர்பார்த்து, உள்ளச்சத்துடன் நோன்பு வைத்தவரின் முந்திய பாவங்கள் மன்னிக்கப்படுகின்றன. அதேபோன்று ரமழான் மாத இரவுகளில் நின்று தொழுதவரின் முந்திய பாவங்கள் மன்னிக்கப்படுகின்றன.
மேலும், இம்மாதத்தின் சிறப்பான ‘லைலத்துல் கத்ர்’ இரவை பெற்றவரின் முந்திய பாவங்கள் மன்னிக்கப்படுகின்றன என நபி(ஸல்) நவின்றார்கள். அறிவிப்பவர்: அபூ{ஹரைரா(ரழி) நூல்:புகாரி, முஸ்லிம்
‘ரமலான் மாதம் ஆகிவிட்டால் அருளின் வாயில்கள் திறக்கப்படுகின்றன’ என்றும் நபி(ஸல்) அவர்கள் தெரிவித்துள்ளார். (அறிவிப்பாளர்: அபூ{ஹரைரா (ரலி), நூல்: முஸ்லிம் 1957).
புனிதமும் கண்ணியமும் மிக்க அருள்மிகு மாதமான ரமழானின் வருகை, கடமையான நோன்புகளை நிறைவேற்ற வாய்ப்பளிப்பதோடு ரமழானின் 30 நாட்களும் அல்லாஹ்வின் பொருத்தத்தைப் பெற வேண்டிய நோக்கத்துடன் நம்முடைய உள்ளங்களிலும் நம்மைச் சுற்றி உலகெங்கும் வாழும் முஸ்லிம்களின் உள்ளங்களிலும் வாழ்விலும் நல்ல மாற்றங்களை ஏற்படுத்திவிடுகிறது.
மேலும் செய்திகளை உடனுக்குடன் படிக்க, ஆதவன் Android Mobile App இனை, ஆதவன் IOS Mobile App இனை இங்கே கிளிக் செய்து தரவிறக்கம் செய்துகொள்ளுங்கள்.
ஒன்பதாவது நாளாக தொடரும் அரசியல் கைதிகளின் போராட்டம்: சிலரது உடல்நிலை பாதிப்பு
அனுராதபுரச் சிறைச்சாலையில் உண்ணாவிரதமிருக்கும் தமிழ் அரசியல் கைதிகளின் போராட்டம் இன்று 9ஆவது நாளாகவு
ரொயிட்டர்ஸ் ஊடகவியலாளர்களுக்கு 7 வருட கடூழிய சிறை – HRW கடும் கண்டனம்
ரொயிட்டர்ஸ் சர்வதேச ஊடக நிறுவனத்தின் இரு ஊடகவியலாளர்களுக்கு 7 வருட கடுங்காவல் தண்டனை வழங்கி மியன்மார
நடிகையும், இந்தியக் கிரிக்கெட் அணியின் தலைவர் விராட் கோஹ்லியின் மனைவியுமான அனுஷ்கா சர்மாவிற்கு எதிரா
ஞானசாரருக்காக சாகும்வரை உண்ணாவிரதத்திற்கு தயாராகும் தேரர்கள்
சிறைத் தண்டனை அனுபவித்து வரும், கலகொட அத்தே ஞானசார தேரருக்கு இன்றைய தினம் பிணை வழங்கப்படாவிடின் சாகு
விஜய்யின் படத்தை 20 தடவைகள் பார்த்த இயக்குனர்
விஜய் நடிப்பில் வெளியான ‘காதலுக்கு மரியாதை’ படத்தை 20 தடவைகள் பார்த்ததாக இயக்குனர் பா.ரஞ்சித், தெரிவ
உயிர்காப்பு இயந்திரங்களின் உதவியுடன் வாழ்ந்த சிறுமி உயிரிழப்பு
மக்களை அணிதிரட்டி அரசியல் உரிமைகளை வென்றெடுக்கமுடியும்: ஈழப்புரட்சி அமைப்பு
இத்தாலி பிரதமர் வரிக் குறைப்புக்களுக்கு முழுமையான ஒப்புதல் அளித்துள்ளார்
 – 17 பேர் உயிரிழப்பு
தெப்பம் கவிழ்ந்து நான்கு அமெரிக்க சுற்றுலா பயணிகள் உயிரிழப்பு
ஈரானின் புதிய பொருளாதார அமைச்சர் நியமனம்
ஊடுபயிர் செய்கை மேற்கொள்ளத் திட்டம்
WTA டென்னிஸ் சம்பியன்ஷிப்: பெட்ரா கிவிடோவா தோல்வி
தனியார் துறை முயற்சிகளுக்கு ஆதரவு தெரிவித்துள்ள சீன ஜனாதிபதி


Cinema Parvai வந்துட்டேன்னு சொல்லு!! ரஜினியின் புதிய பிரவேசம்! - Cinema Parvai

 தமிழக அரசு அறிவிப்பு . “எழுமின்” படக்குழுவினர் மகிழ்ச்சி.
எழுமின் – விமர்சனம் 4/5
”வட சென்னை” படத்திற்கு முதல் ஹீரோ சிம்பு தான் – போட்டுடைத்த தனுஷ்
தமிழ் சினிமாவில் உச்ச நட்சத்திரமான நடிகர் ரஜினிகாந்த்தை டுவிட்டரில் சுமார் 45 லட்சத்து 75 ஆயிரத்திற்கும் மேற்பட்டோர் பின்தொடர்கின்றனர்.
இந்நிலையில், ரஜினி தற்போது முகநூல் மற்றும் இன்ஸ்டாகிராம் பக்கங்களிலும் இணைந்திருக்கிறார்.
ரஜினிகாந்த் பெயரில் இன்று தொடங்கப்பட்ட பக்கத்தை இதுவரை ஒரேநாளில் இதுவரை 1 லட்சத்து 37 ஆயிரம் பேர் பின்பற்றியிருக்கின்றனர்.
இன்ஸ்ட்ராகிராம் பக்கத்தில் இதுவரை 30 ஆயிரம் பேர் ரஜினியை பின்தொடர்கின்றனர்.
கடந்த ஆண்டு இறுதியில் அவரது அரசியல் பிரவேசம் குறித்து அறிவித்தார்.
பின்னர் ரசிகர் மன்றங்களை ஒருங்கிணைத்து ரஜினி மக்கள் மன்றம் என்று பெயர் மாற்றினார். தற்போது ரஜினி கட்சியில் உறுப்பினர்கள் சேர்க்கை நடந்து வருகிறது. ரஜினியும் ஒவ்வொரு மாவட்டத்திற்குமான நிர்வாகிகளை தேர்வு செய்து வருகிறார்.
சமீபத்தில் நடந்த எம்.ஜி.ஆர். நூற்றாண்டு விழாவில் பேசிய ரஜினியின் பேச்சு அனைவரையும் கவர்ந்தது. வருகிற சட்டமன்றத் தேர்தலில் போட்டியிடவும் ரஜினி முடிவு செய்திருக்கிறார். அதற்கான பணிகள் விறுவிறுப்பாக நடந்து வரும் நிலையில், ரஜினிகாந்த் தற்போது முகநூல் மற்றும் இன்ஸ்டாகிராம் உள்ளிட்ட சமூக வலைதளங்களிலும் இணைந்திருக்கிறார்.
Previous Postஹெச்.ராஜா மீது நடவடிக்கை எடுக்கவேண்டும் : கமல்ஹாசன் Next Postமாதவனின் மகளிர் தின பரிசு
ரஜினியின் ‘பேட்ட’ படத்தில் இணைந்த முக்கிய பிரபலம்
ரஜினியின் “பேட்ட”யை நிறைவு செய்த விஜய் சேதுபதி
எழுமின் – விமர்சனம் 4/5
வி பி விஜி தயாரித்து இயக்கியுள்ள படம்தான்...
உங்களில் எத்தனை பேர், அரைகுறையான காதலை உள்ளுக்குள்...
பரியேறும் பெருமாள் – விமர்சனம்
 தமிழக அரசு அறிவிப்பு . “எழுமின்” படக்குழுவினர் மகிழ்ச்சி.
எழுமின் – விமர்சனம் 4/5


Cinema Parvai காவிரி தொடர்பான வழக்கில் 9ம் தேதி உரிய உத்தரவு - சுப்ரீம் கோர்ட் - Cinema Parvai

 தமிழக அரசு அறிவிப்பு . “எழுமின்” படக்குழுவினர் மகிழ்ச்சி.
எழுமின் – விமர்சனம் 4/5
”வட சென்னை” படத்திற்கு முதல் ஹீரோ சிம்பு தான் – போட்டுடைத்த தனுஷ்
காவிரி தொடர்பான வழக்கில் 9ம் தேதி உரிய உத்தரவு – சுப்ரீம் கோர்ட்
உச்ச நீதிமன்ற உத்தரவுப்படி காவிரி மேலாண்மை வாரியம் அமைக்காத மத்திய அரசை கண்டித்து தமிழகம் முழுதும் ரயில் மற்றும் சாலை மறியல் போராட்டங்கள் தொடர்ச்சியாக நடந்து வருகிறது. இந்நிலையில், தமிழக அரசு வழக்கறிஞர் உமாபதி, வழக்கு ஒன்று தொடர்பாக தலைமை நீதிபதி தீபக் மிஸ்ரா அமர்வு முன்பு ஆஜரானார். அப்போது தலைமை நீதிபதி கூறுகையில், தமிழகத்தின் என்னதான் நடக்கிறது.
ஏன் அனைத்து இடங்களிலும் போராட்டம் நடக்கிறது. மக்களும் தமிழக கட்சிகளும் போராட்டத்தை கைவிட வேண்டும். தமிழகத்தில் இயல்பு நிலை திரும்பவும், அமைதியை நிலைநாட்ட வேண்டும். வரும் 9-ம் தேதி காவிரி தொடர்பான வழக்கு விசாரணைக்கு வரும். அன்றைய தினம் உரிய உத்தரவு பிறப்பிக்கப்படும். தமிழகத்திற்கு தேவையான தண்ணீர் பெற்று தரப்படும் என தெரிவித்தார்.
Previous Postபிரம்மாண்ட மேடையில் நடனமாட இருக்கும் தமன்னா Next Postவிஞ்ஞானம் சம்பந்தப்பட்ட கதையில் நயன்தாரா
கவர்னரை சந்தித்த தமிழ்த் திரையுலகத்தினர்
கொரிய நாடுகளே இணைந்துவிட்டன.. இரு மாநில மக்களாஇ பிரிப்பது நியாயமா
அணைந்த நெருப்பு.. ஓயாத கனல்.. விஸ்வரூபம் எடுக்கும் காவிரிப் போராட்டம்
எழுமின் – விமர்சனம் 4/5
வி பி விஜி தயாரித்து இயக்கியுள்ள படம்தான்...
உங்களில் எத்தனை பேர், அரைகுறையான காதலை உள்ளுக்குள்...
பரியேறும் பெருமாள் – விமர்சனம்
 தமிழக அரசு அறிவிப்பு . “எழுமின்” படக்குழுவினர் மகிழ்ச்சி.
எழுமின் – விமர்சனம் 4/5


Kalagan மொழி. சுவிசேஷம் அறிவிக்கத் தேவைப்படும் உபகரணங்கள்,தேவாலயங்கள் நாட்டப்படுவதற்கான மூல வளங்கள், கிறிஸ்தவ பாடல்கள்,கேட்பொலியில் வேதாகம படிப்பிற்கான உபகரணங்கள். MP3 களை இலவசமாக பதிவிறக்க.

ISO மொழி குறியீடு: kqe
GRN மொழியின் எண்: 275
இந்த பதிவுகள் குறிப்பாக கல்வியறிவு இல்லாதஅல்லது வாய்வழிச் கலாச்சாரம் உள்ள குறிப்பாக சென்றடைய இயலாத நிலையில் இருக்கும் மக்கள் பிரிவினருக்கு சுவிசேஷமும் வேதாகம போதனைகளின் மூலமாக நற்செய்தியை அறிவிக்கும்படியாக வடிவமைக்கப்பட்டுள்ளது.
சுருக்கமான கேட்பொலியில் வேதாகம கதைகள், சுவிஷேச செய்திகள் மற்றும் பாடல்களும் இசையும் கூட இருக்கலாம். அவைகள் இரட்சிப்பின் விளக்கமும் மற்றும் அடிப்படை கிறிஸ்தவ போதனைகளும் கொடுக்கிறது. (C02950).
சுருக்கமான கேட்பொலியில் வேதாகம கதைகள், சுவிஷேச செய்திகள் மற்றும் பாடல்களும் இசையும் கூட இருக்கலாம். அவைகள் இரட்சிப்பின் விளக்கமும் மற்றும் அடிப்படை கிறிஸ்தவ போதனைகளும் கொடுக்கிறது. (C10440).
மற்ற வளங்களில் இருந்து கேட்பொலி / காணொளி
Kalagan க்கான மாற்றுப் பெயர்கள்
Kalagan க்கு தொடர்புள்ள கிளைமொழிகள்
மொழி பேசும் மக்கள் குழுக்கள் Kalagan
இந்த மொழியில் GRN உடன் இணைந்து பணிபுரியுங்கள்
நீங்கள் இயேசுவைப் பற்றிய வாஞ்சை உள்ளவராக இந்த கிறிஸ்தவ சுவிசேஷத்தை இதுவரை வேதாகம செய்திகளை தங்கள் இருதய மொழியில் கேட்டிராதவர்களுக்கு தெரிவிப்பீர்களாநீங்கள் இந்த மொழியை தாய்மொழியாக கொண்டிருப்பவரா அல்லது அப்படிப்பட்ட யாரையாவது அறிவீர்களாநீங்கள் இந்த மொழியை தாய்மொழியாக கொண்டிருப்பவரா அல்லது அப்படிப்பட்ட யாரையாவது அறிவீர்களாஎங்கள் ஆராய்ச்சிக்கோ அல்லது இந்த மொழி பற்றிய தகவல்களை வழங்குவதன் மூலம் எங்களுக்கு உதவி செய்யவோ அல்லது மொழிபெயர்ப்பிலும் பதிவுகள் எடுப்பதிலும் உதவக் கூடியர்வர்களை கண்டு பிடிப்பதில் எங்களுக்கு உதவி செய்வீர்களாஎங்கள் ஆராய்ச்சிக்கோ அல்லது இந்த மொழி பற்றிய தகவல்களை வழங்குவதன் மூலம் எங்களுக்கு உதவி செய்யவோ அல்லது மொழிபெயர்ப்பிலும் பதிவுகள் எடுப்பதிலும் உதவக் கூடியர்வர்களை கண்டு பிடிப்பதில் எங்களுக்கு உதவி செய்வீர்களாஇந்த மொழியில் அல்லது வேறு மொழியில் இந்த பதிவுகளுக்கு ஆதரவளிக்க விரும்புகிறீர்களாஇந்த மொழியில் அல்லது வேறு மொழியில் இந்த பதிவுகளுக்கு ஆதரவளிக்க விரும்புகிறீர்களாஅப்படியானால் தயவு செய்து தொடர்புக்கு $contact_language_hotline}
கவனிக்க GRN ஒரு இலாப நோக்கமற்ற நிறுவனம், மொழி பெயர்ப்பாளர்களுக்கோ அல்லது மொழி உதவியாளர்களுக்கோ ஊதியம் வழங்காது.அனைத்து விதமான உதவிகளும் தன்னார்வ தொண்டாக செய்யப்படுவதுதான்
நற்செய்தி வழங்குவதில் தொடர்பு கொள்ள இயலாத நிலையில் இருக்கும் மக்கள் பிரிவுக்கு கேட்பொலியில்வேதாகம கதைகள்,வேதாகம பாடல்கள்,வேதாகம ஆய்வு உபகரணங்கள்,சுவிசேஷ செய்திகள், பாடல்கள் இவைகளால் அர்த்தமுள்ள பங்களிப்பு செய்யும் கிறிஸ்தவர்களுக்கு GRN நிறுவனம் வாய்ப்பளிக்கிறது.சுவிசேஷம் அறிவிக்கும் மதக் குழுக்களுக்கோ அல்லது சுவிசேஷ ஊழியத்தில் ஈடு பட்டிருக்கும் தேவாலயங்களுக்கோ அல்லது தேவாலயங்கள் நாட்டப்படுவதுற்கோ ஆதரவளிப்பதிலும் சுவிசேஷ பொருட்கள் விநியோகம் செய்வதிலும் நீங்கள் உதவி செய்யலாம். நீங்கள் உலகத்தின் எந்த பகுதியில் இருந்தாலும் இந்த சுவிசேஷ குழுவில் நீங்கள் ஈடுபட எங்களிடம் உற்சாக மளிக்கும் வாய்ப்புக்கள் உள்ளது .நீங்கள் பரிசுத்த வேதாகமத்தில் நம்பிக்கை உள்ளவராக தவறாமல் கிறிஸ்தவ ஆலயத்திற்கு செல்பவராக இருப்பின் இந்த மதக்குழுவில் ஒரு அங்கத்தினராக செயல் படுவதின் மூலம் சென்றடைய முடியாத நிலையில் இருக்கும் மக்கள் பிரிவினர் இயேசு கிறிஸ்துவைப் பற்றின சுவிசேஷத்தை கேட்கும்படியாக செய்யலாம்.


kuppilanweb.com

சனசமுக நிலைய நிர்மாணத் திட்ட வரைபடம் updated 20-02-2012
எமது சனசமுக நிலையநிர்மாணத் திட்ட வரைபடம் இணைக்கப்பட்டுள்ளது. பல சுற்றுத் திருத்தங்களுக்குப் பின் நாம் அனைவரும் எதிர்பார்த்தவாறு இது அமைந்துள்ளது மகிழ்ச்சி அளிக்கிறது. வீதியில் இருந்து உள்ளே செல்லும் போது முதலில் தனியான பாதையுடன் பத்திரிகை வாசிப்பிடமும் (Newspaper Reading Area ), அதனை தொடர்ந்து நூல்நிலையமும் அமைகிறது.மேல் மாடியில் பல தேவைக்கும் பயன்படக் கூடிய மண்டபம் அமைகிறது. இதில் வீதிப் பக்கமாக மேடை அமைகிறது. இம் மேடை கிழக்கு நோக்கியதாக அமைவது எமது சமய சம்பிரதாயங்களுக்கு ஏற்ப திருமண வைபவங்களையும் நடாத்த சிறப்பான அம்சமாகும். அடுத்த கட்டமாக ஒப்பந்தகாரர்களைத் தெரிவு செய்து கட்டட வேலைகள்விரைவில் ஆரம்பமாகவுள்ளன.சனசமூக நிலையத்திற்கான நிதிகளை வழங்குபவர்கள் குப்பிழான் விக்கினேஸ்வரா மக்கள் மன்றம்-கனடா உறுபினர்களுடன் தொடர்பு கொண்டு அவற்றை விரைவில் வழங்கி நாம் பிறந்த செம்மண் குப்பிழான் செழிப்புறும் வரலாற்றில் பங்காளராவோம்.


குறள் 0073- திறன்

கணிஞன் குறள் திறன் பட்டியல்
அன்போடு இயைந்த வழக்கென்ப ஆருயிர்க்கு
பொழிப்பு: அருமையான உயிர்க்கு உடம்போடு பொருந்தி இருக்கின்ற உறவு, அன்போடு பொருந்தி வாழ்ந்த வாழ்க்கையின் பயன் என்று கூறுவர்.
மணக்குடவர் உரை: முற்பிறப்பின்கண் அன்போடு பொருந்தச் சென்ற செலவென்று சொல்லுவர்; பெறுதற்கரிய வுயிர்க்கு இப்பிறப்பின்கண் உடம்போடு இடைவிடாத நட்பினை.
பரிமேலழகர் உரை: ஆர் உயிர்க்கு என்போடு இயைந்த தொடர்பு - பெறுதற்கு அரிய மக்கள் உயிர்க்கு உடம்போடு உண்டாகிய தொடர்ச்சியினை; அன்போடு இயைந்த வழக்கு என்ப - அன்போடு பொருந்துதற்கு வந்த நெறியின் பயன் என்று சொல்லுவர் அறிந்தோர்.
(பிறப்பினது அருமை பிறந்த உயிர்மேல் ஏற்றப்பட்டது. 'இயைந்த' என்பது உபசார வழக்கு; வழக்கு: ஆகுபெயர். உடம்போடு இயைந்தல்லது அன்பு செய்யலாகாமையின், அது செய்தற் பொருட்டு இத்தொடர்ச்சி உளதாயிற்று என்பதாம். ஆகவே இத்தொடர்ச்சிக்குப் பயன் அன்புடைமை என்றாயிற்று.)
சி இலக்குவனார் உரை: பெறுதற்கரிய மக்கள் உயிர்க்கு உடம்போடு உண்டாகிய தொடர்பு (பிறந்தது) அன்போடு பொருந்திய நெறியின் பயன் என்று கூறுவர். (இருவர் கொண்ட அன்பால் பிறந்தோம். நாமும் அன்புடையராய் வாழ்வோம்)
அன்போடு இயைந்த வழக்கென்ப ஆருயிர்க்கு என்போடு இயைந்த தொடர்பு..
பதவுரை: அன்போடு-அன்புடன்; இயைந்த-பொருந்திய; வழக்கு-வாழ்க்கையின் பயன்; என்ப-என்று சொல்லுவர்..
மணக்குடவர்: முற்பிறப்பின்கண் அன்போடு பொருந்தச் சென்ற செலவென்று சொல்லுவர்;
பரிதி: உயிர்க்கும் அன்பினாலே ஆதாரம் பெறில் நிலைபெறும் என்றவாறு.
காலிங்கர்: உலகத்தின்கண் பல உயிர்கட்குத் தான்வைத்த அன்பொடு பொருந்திய உயிர்கள் முறைமை என்று சொல்லுவர் சான்றோர்.
பரிமேலழகர்: அன்போடு பொருந்துதற்கு வந்த நெறியின் பயன் என்று சொல்லுவர் அறிந்தோர்.
மணக்குடவர் முற்பிறப்பில் கொண்ட அன்போடு இணைத்துப் பொருள் காண்கிறார். பரிதி உயிர்க்கு ஆதாரம் அன்பாக இருக்கவேண்டும் என்று எழுதினார். காலிங்கர் பல உயிர்களுக்கு அன்புடன் உயிர்த்தொடர்பு உண்டு என்கிறார். பரிமேலழகர் பொருந்துதற்கு வந்த நெறியின் பயன் என எதிர்காலம் நோக்கி விளக்குகிறார்.
இன்றைய ஆசிரியர்கள் 'இருவர் அன்புத்தொடர்பால் வந்தது என்பர்.', 'அன்போடு பொருந்திய நெறியின் பயன் என்பர். (பெற்றோர் கொண்ட அன்பே மக்கட்பிறப்புக்குக் காரணம் என்பது கருத்து.)', '(அன்புடைமைதான் மனிதனை மனிதனாக்குவது) அன்போடு கூடிய வாழ்க்கைதான்.', 'அன்போடு பொருந்திய ஒழுக்கத்தின் பொருட்டே யாமென்று அறிஞர் கூறுவார்கள்.' என்ற பொருளில் உரை தந்தனர்.
அன்பின் கூட்டுறவால் உண்டான வாழ்வு என்று கூறுவர் என்பது இப்பகுதியின் பொருள்.
ஆருயிர்க்கு என்போடு இயைந்த தொடர்பு.:
பதவுரை: ஆருயிர்க்கு-அருமையான உயிருக்கு; என்போடு-உடம்போடு; இயைந்த-உண்டாகிய; தொடர்பு- தொடர்ச்சி (நட்பு)).
மணக்குடவர்: பெறுதற்கரிய வுயிர்க்கு இப்பிறப்பின்கண் உடம்போடு இடைவிடாத நட்பினை.
பரிப்பெருமாள் குறிப்புரை: என்பு ஆகுப்பெயர். இது நெடிது வாழ்வர் என்றவாறு.
பரிதி: உடலாவது நவதாதுவினால் ஆதாரம் பெற்ற தன்மைபோல .
காலிங்கர்: அது எங்ஙனம் எனின் அன்புடையாளனுக்குத் தன் உட்ம்பொடு பொருந்திய உயிரினது தொடர்ச்சியினைப் போல என்றவாறு
அல்லதூஉம் அன்புடைமை நிறைய வருமளவும், உடம்புக்கும் உயிருக்கும் உறவாய் நின்று பின்பு வீட்டின்பத்தைப் பெறும் என்றவாறு.
பரிமேலழகர்: பெறுதற்கு அரிய மக்கள் உயிர்க்கு உடம்போடு உண்டாகிய தொடர்ச்சியினை;
பரிமேலழகர் கருத்துரை: பிறப்பினது அருமை பிறந்த உயிர்மேல் ஏற்றப்பட்டது. 'இயைந்த' என்பது உபசார வழக்கு; வழக்கு: ஆகுபெயர். உடம்போடு இயைந்தல்லது அன்பு செய்யலாகாமையின், அது செய்தற் பொருட்டு இத்தொடர்ச்சி உளதாயிற்று என்பதாம். ஆகவே இத்தொடர்ச்சிக்குப் பயன் அன்புடைமை என்றாயிற்று.)
''பெறுதற்கரிய வுயிர்க்கு இப்பிறப்பின்கண் உடம்போடு இடைவிடாத நட்பினை' என்று மணக்குடவர் பொருள் தருகிறார். ஆனால் இப்பிறப்பு என்றது மூலத்தில் சொல்லப்படவில்லை. பரிதி உடலுக்கு 'எலும்பு போன்ற தாதுக்கள் ஆதாரம் போல' என்று பொருள் கூறுகிறார். காலிங்கர் குறளில் இல்லாத வீட்டின்பத்தைத் தொடர்புபடுத்திக் கூறுகிறார். பரிமேலழகர் தொடர்பு என்ற சொல்லுக்குத் தொடர்ச்சி என்று கொண்டு உரை செய்தார்.
இன்றைய ஆசிரியர்கள் 'உயிர் உடம்பினைப் பெற்ற தொடர்பு', 'மக்களுயிர்க்கு உடம்போடு உண்டாகிய இயைபினை', 'அரிய பிறவியாகிய மனிதப் பிறவிக்கு அதன் எலும்போடு பிறந்த குணம்.', 'உடம்பு எடாதபோது அறிவதற்கு அரிய உயிர்க்கும் எலும்பினை அடிப்படையாக உடைய உடம்பிற்கும் உண்டாகிய தொடர்பு,' என்றபடி பொருள் உரைத்தனர்.
அரிய உயிர்க்கு உடம்போடு உண்டாகிய தொடர்பு என்பது இப்பகுதியின் பொருள்.
உடலுக்கும் உயிருக்கும் தொடர்பு உண்டாக்குவது அன்புதான் எனச் சொல்லும் பாடல்.
அரிய உயிர்க்கு உடம்போடு உண்டாகிய தொடர்பு அன்போடு இயைந்த வழக்கென்ப என்பது பாடலின் பொருள்.
'அன்போடு இயைந்த வழக்கென்ப' என்றால் என்ன
முதலில் உள்ள இயைந்த என்பது பொருந்திய என்று பொருள்படும். இரண்டாவது உள்ள இயைந்த என்ற சொல்லுக்கு உண்டாகிய என்று பொருள் கொள்வர்.
என்பு என்ற சொல்லுக்கு எலும்பு என்று பொருள். இங்கு எலும்புடன் கூடிய உடலைக் குறித்தது.
தொடர்பு என்ற சொல்லுக்குத் சம்பந்தம், தொடர்ச்சி, நட்பு என்பன பொருள்.
இக்குறட்கருத்தை, உயிரியல் வளர்ச்சிமுறை கொண்டும், நேர் கருத்தாகவும், முற்பிறவியோடு தொடர்புபடுத்தியும் வேறுவேறுவகையாக உரையாளர்கள் விளக்கினர்.
உயிரியல் வளர்ச்சிமுறைக் கருத்தில் அமைந்த உரைகளில் சில:
ஆருயிர் 'என்போடியைவது அன்போடியைந்து ஒழுகுதற்கு. என்று மொழிந்த திரு வி க, 'மக்கள் பிறவி தாங்குவோர் அன்பொழுக்கப் பேற்றிற்கு இல்வாழ்க்கையில் நின்று வாழ்க்கைத்துணையுடன் கூடி வாழ்ந்து மக்களைப் பெறும் இயற்கை அறத்தை மேற்கொள்ள வேண்டும்; இல்லையேல் மக்கட் பிறவி தாங்கியதன் பயனாகிய அன்போடியைந்து ஒழுகும் பேறு கிட்டாமற் போகும்' என்றார்.
வ சுப மாணிக்கம் உரை 'உயிர் உடம்பினைப் பெற்ற தொடர்பு இருவர் அன்புத்தொடர்பால் வந்தது என்பர்' என்பது.
இதையொட்டிய சி இலக்குவனார் உரை: 'பெறுதற்கரிய மக்கள் உயிர்க்கு உடம்போடு உண்டாகிய தொடர்பு (பிறந்தது) அன்போடு பொருந்திய நெறியின் பயன் என்று கூறுவர். (இருவர் கொண்ட அன்பால் பிறந்தோம். நாமும் அன்புடையராய் வாழ்வோம்)' என உரை கண்டார். மக்களுயிர் உடம்போடு பிறந்தது அன்போடு பொருந்திய நெறியின் பயன் (பெற்றோர் கொண்ட அன்பே மக்கள் பிறப்புக்குக் காரணம்) என்பது இதன் கருத்து..
குன்றக்குடி அடிகளார் உரை: 'அருமையான உயிருக்கு எலும்புகளால் ஆகிய உடம்புடன் ஏற்பட்ட தொடர்பு அன்பினாலமைந்த வழக்கமாகும். காதலிருவர் கலந்த அன்பினால் உயிருக்கு உடம்பின் தொடர்பு கிடைத்தது. அன்பினால் வந்த வாழ்க்கையை அன்பிற்கே பயன்படுத்துக என்பதாம்''.
அன்பு என்ற குணம் மாந்தரிடம் இயல்பாய் அமைந்துள்ளது என்ற வகையில் குறளுக்கு நேர் பொருளாய் எழுதியவர்களில் சிலர்:
இரா இளங்குமரனார்: அருமையாக வாய்த்த உயிர்க்கு உடலோடு கூடிய உறவு, அன்பு செலுத்துதற்கென்றே அமைந்தது என அறிவுடையோர் கூறுவர்.
நாமக்கல் இராமலிங்கம்: மனிதர்களுக்குத் தான் சேர்ந்து வாழும் சமூக உனர்ச்சி உண்டு. அந்த உணர்ச்சி இயற்கையாகவே மனித சரீரத்தில் எலும்போடு கலந்திருக்கிற அன்புஎன்ற குணத்தினால்தான் உண்டாகிறது. ஆருயிர்க்கு என்றதனால் மனிதப் பிறப்பைக் குறிக்கும்.
அ கு ஆதித்தனார் உரை: கட்புலனுக்குத் தெரியாத உயிர் கண்ணுக்குத் தோன்றும் உடலோடு கூடி ஒன்றிய வாழ்வு அன்போடு கூடிய பழக்க முறையால் ஆனது.
'அன்பு செய்தலே மக்கட் பிறப்பின் நோக்கமும் பயனும் என்றும்.
'அரிய உயிர்க்கு உடம்போடு உள்ள தொடர்பு அன்பை வளர்ப்பதற்காகவேயாகும்' என்றும்
'உடலும் உயிரும் போல், அன்பும் நம் வாழ்வும் பொருந்தியிருக்க வேண்டும்' என்றும்
'அன்போடு இசைந்தொழுகும் வாழ்க்கை வழக்கம் என்பது, உயிருக்கும், எலும்பிற்கும் இயல்பாயமைந்த தொடர்பைப் போன்றது' என்றும்
'உடலுக்கு உயிர் எவ்வளவு இன்றியமையாததோ அது போலத்தான் வழக்கங்களுக்கு (வாழ்க்கை நெறி அல்லது வழக்கு என்பதற்கு) அன்பும்; அன்பில்லாத வாழ்க்கையும் உயிரற்ற உடலும் ஒன்றே' என்றும் பிறர் உரை கண்டனர்.
அன்பை உயிர் மலர்ச்சி முறையோடும் முற்பிறவியோடும் தொடர்பு படுத்திக் காட்டி விளக்க முனைந்த சமயவாத உரைகள் இவ்விதம் அமைந்தன:
பிறவி என்பது உடலும் உயிரும் இணைதல் ஆகும். பிறவிதோறும் உடம்போடு கூடி உயிர் அன்பினைப் பெருக்கிக் கொள்கிறது. அன்பு தோன்றி விளக்கம் பெறுதற்கு உடலோடு உயிர் இயைதல் தேவையாகின்றது. உடலோடு உயிர் இனணந்த பின்பேதான் அன்பு தோன்றி விளக்கம் பெறுதல் முடியும்.
'முற்பிறப்பில் அன்போடு இயைந்து வாழ்ந்த வாழ்வின் முறையே இப்பிறப்பில் மக்கள் உடம்போடு உயிர் கூடிவாழும் தொடர்பு' என்பர் இவர்கள்.
அதாவது (முற்பிறப்பில்) அன்புடன் பொருந்திய பயனே இப்பிறப்பில் உயிர்களாய்த் தோன்றியமைக்கான காரணமாகும்'.
முற்பிறப்பின் நல்வினைப்பயனே, இப்பிறப்பில் கிடைத்தற்கரிய மானிடப் பிறவி என்பன இவர்கள் கூறவருவன. ஆனால் இக்குறளில் இக்கருத்துக்களுக்கு இடமில்லை.
உயிர், உடம்பு இரண்டும் எதற்காகப் பொருந்துகின்றன என்பதை ஆராயும் பாடல். உயிர் உடம்பு இரண்டும் முறையாக எப்படிப் பொருந்துகின்றன என்ற ஆராய்ச்சி காலம் காலமாக நடைபெற்றுக் கொண்டிருக்கிறது. விடைதான் காணமுடியவில்லை; காணமுடியுமா என்பதையும் அறுதியிட்டு யாராலும் சொல்ல முடியாது. ஆனால் இந்த இரண்டும் கூடியதால் உண்டான பயன் ஒன்று உண்டு என்பதை அறிந்துகொண்டார்கள். அப்பயன் என்ன அதுதான் அன்பு. அன்பு தோன்றுவதற்காகத்தான் உயிரும் உடலும் கூடின என்று முடிவு செய்தார்கள். அதனால் உடலும் உயிரும் கூடுவது அன்பு என்னும் பயன் கருதியே என்பது தெளிவானது என்று ஆன்றோர் கூறினர். இதையே வள்ளுவரும் இப்பாடலில் என்ப எனக் கூறிச் செல்கிறார்.
'அன்போடு இயைந்த வழக்கென்ப' என்றால் என்ன
வழக்கு என்ற சொல்லுக்கு நெறி, வழி, பழக்க முறை, பயன், முறைமை, பண்பு மரபு என்று பலவாறாகப் பொருள் கூறுவர். வழக்கு என்பது வழங்கும் நெறி என்பதுமாம்.
அன்போடு இயைந்த வழக்கு என்பதற்கு 'அன்பைப் பெறுவதற்காக வந்த நெறியின் பயன்' என்றும் 'அன்போடு பொருந்திய நெறி' என்றும் அன்போடு பொருந்தி வந்த வழியின் பயன்' என்றும் உரை விளக்கங்கள் உண்டு. உயிர் உடலோடு கூடிய வாழ்வு அன்போடு கூடிய பழக்க முறையால் ஆனது என்னும் அ கு ஆதித்தனார் பொருள் நன்று.. வ சுப மா வின் ' இருவர் அன்புத் தொடரால் வந்தது' என்னும் உரை குறட்பொருளைத் தெளிவுபடுத்துகிறது. இதையே சி இலக்குவனார் 'அன்போடு பொருந்திய நெறியின் பயன்' அதாவது இருவர் கலந்த அன்பால் பிறந்தோம். ஆதலின்' என இன்னும் விரிவாக்கி விளக்கினார்.
அரிய உயிர்க்கு உடம்போடு உண்டாகிய தொடர்பு அன்பின் கூட்டுறவால் உண்டான வாழ்வு என்பது இக்குறட்கருத்து.
அன்புடைமை யின் விளைவே உடலும் உயிருமாகப் பிறப்பு எடுத்துத் தோன்றியது என்னும் பாடல்.
உயிர்க்கும் உடம்பிற்கும் உண்டாகிய தொடர்பு (மக்கட்பிறவி), (பெற்றோரின்) அன்புத் தொடர்பால் வந்தது என்பர்.


சிவ ஆரமுதம்: குருவாய் வருவாய்

உருவாய் அருவாய் உளதாய் இலதாய்
மருவாய் மலராய் மணியாய் ஒளியாய்
கருவாய் உயிராய்க் கதியாய் விதியாய்க்
குருவாய் வருவாய் அருள்வாய் குகனே
குறிச்சொற்கள்: சிவமயம், சிவாரமுதப் பாக்கள், பக்தி
ஓம் சிவோஹம் (நான் கடவுள் பாடல் வரிகள்)
யாதும் ஊரே யாவரும் கேளிர் (கணியன் பூங்குன்றனார்)
பொன்னார் மேனியனே - சுந்தரர் தேவாரம் - திருமழபாடி
சித்தமெல்லாம் எனக்கு. . .
ஏறு மயில் ஏறி விளையாடும் முகம் ஒன்று..
மாசில் வீணையும் மாலை மதியமும் - திருநாவுக்கரசு சுவாமிகள் அருளிச்செய்த தேவாரப் பதிகங்கள்
ஆதியும் அந்தமும் இல்லா அரும்பெருஞ்சோதி - மாணிக்கவாசகரின் திருவாசகம்-திருவெம்பாவை
-ஆதியும் அந்தமும் இல்லா அரும்பெருஞ்
-சோதியை யாம்பாடக் கேட்டேயும் வாட்டடங்கண்
-மாதே வளருதியோ வன்செவியோ நின்செவிதான்
-மாதேவன் வார்கழல்கள் வாழ்த்திய வாழ்த்தொலிபோய்
-வீதிவாய்க் கேட்டலுமே விம்மிவிம்மி மெய்ம்மறந்து
-போதா ரமளியின்மேல் நின்றும் புரண்டிங்ஙன்
-ஏதேனு மாகாள் கிடந்தாள்என் னேயென்னே
-ஈதேஎந் தோழி பரிசேலோ ரெம்பாவாய்.
சிவாரமுதப் பாக்கள் (69) பக்தி (66) சிவமயம் (58) தமிழ் (17) பண்பாடு (11) தமிழ் ஹிந்து (10) சமுதாயம் (8) முருகன் (7) கவிதை (6) கவி (5) திருவருட்பா (5) திருவாசகம் (4) வள்ளலார் (4) ஹிந்து (4) Programming (3) மாணிக்கவாசகர் (3) காரைக்கால் அம்மையார் (2) தெய்வமணி மாலை (2) தேவாரம் (2) புத்தாண்டு (2) மாணிக்க வாசகர் (2) Management Topics (1) SPB (1) அன்பு (1) அப்பர் (1) அருணகிரி நாதர் (1) உயிர் (1) கண்ணன் (1) கந்த குரு (1) கந்தன் (1) கலை (1) சுந்தரர் (1) திருவெம்பாவை (1) யோகம் (1) வ‍ள்ளளார் (1)
தமிழ் மின் புத்தகங்கள் (மதுரை பதிப்பகம்)
திருக்குறள் - உரையும் மொழிபெயர்ப்பும்
பகவத் கீதை (பாரதியின் உரையுடன் )


சுரேகா: நம்புங்க டீச்சர்! - 2

8ம் வகுப்பு வரை அரசுப்பள்ளியில் படித்துவிட்டு... 9ம் வகுப்பில் தனியார் பள்ளியில் சேர்ந்த அந்த இரண்டு பெண்களும் தாங்கள் அரசுப்பள்ளியிலிருந்து வருகிறோம் என்பதால் ஏற்பட்ட அவமானத்துடன் சென்ற இடம்..
தங்களது அரசுப்பள்ளி தலைமை ஆசிரியர் வீடு.. அவரிடம் சென்று தங்களுக்கு ஏற்பட்ட அவமானங்களைச் சொல்லி..
நம்ம பள்ளியோடம்னா ரொம்ப பெருமையா நெனச்சுக்கிட்டு போனோம் சார் ஆனா கவருமெண்ட் பள்ளியோடம்னா அவ்ளோ மட்டமா ஆனா கவருமெண்ட் பள்ளியோடம்னா அவ்ளோ மட்டமா ன்னு கேட்டு அழுக ஆரம்பித்துவிட்டார்கள்.
எல்லாவற்றையும் கேட்டுக்கொண்ட.. அந்த தலைமை ஆசிரியர்..
அடுத்தநாள் நேராக அந்தத் தனியார் பள்ளிக்குச்சென்றார்.
தலைமை ஆசிரியர் அறைக்குச் சென்று ..
'நான் ஒரு அரசுப்பள்ளி தலைமை ஆசிரியர்..தயவு செஞ்சு 9ம் வகுப்புக்கு ஆங்கிலம் மற்றும் கணக்கு எடுக்கும் டீச்சர்களை வரச்சொல்லுங்க சார்..ஒரு பிரச்னை இருக்கு
அந்தத் தலைமை ஆசிரியர் கொஞ்சம் விவாதிக்க நினைத்தாலும்....என்னவாக இருக்கும் என்ற சிந்தனையில் அவர்களை அழைத்துவரச்செய்தார்.
அரசுப்பள்ளி தலைமை ஆசிரியர் ஆரம்பித்தார்.
 நீங்க அந்த ரெண்டு பிள்ளைங்களையும் அரசுப்பள்ளில படிச்சதுக்காக அவமானப்படுத்தினீங்களாம். அரசுப்பள்ளிகளைப்பத்தி நீங்க என்ன அபிப்ராயம் வச்சிருக்கீங்க அதுவும் எங்க ஊரில் இருக்கும் அரசு நடுநிலைப்பள்ளி பத்தி என்ன அபிப்பிராயம் வச்சிருக்கீங்க
ஆசிரியையகள்...ஏதோ விவகாரம் இருக்கிறது என்று உணர்ந்தாலும்..தன் தவறை ஏற்றுக்கொள்ள முடியாதவர்களாய்...
எல்லா அரசுப்பள்ளிகளுமே மோசம்தான்..ஆசிரியர்கள் வாங்குற சம்பளத்துக்கு வேலை பாக்குறதில்லை. பிள்ளைகளின் எதிர்காலத்தில் அவுங்களுக்கு அக்கறையே இல்லை  பிள்ளைகளின் எதிர்காலத்தில் அவுங்களுக்கு அக்கறையே இல்லை  எங்களுக்குத்தெரிஞ்சவரைக்கும் எந்த அரசுப்பள்ளியில் படிச்ச பிள்ளையும் எங்க ஸ்கூல்ல வந்து பிக்கப் பண்ணினதே இல்லை... அதுனால எங்க தனிப்பட்ட தேர்ச்சி விகிதம் காட்ட முடியாம போய்டுது... எங்களுக்குத்தெரிஞ்சவரைக்கும் எந்த அரசுப்பள்ளியில் படிச்ச பிள்ளையும் எங்க ஸ்கூல்ல வந்து பிக்கப் பண்ணினதே இல்லை... அதுனால எங்க தனிப்பட்ட தேர்ச்சி விகிதம் காட்ட முடியாம போய்டுது...
அந்தப்பிள்ளைகளை எந்தப்பாடத்தில் வேணும்னாலும் நீங்க சோதிச்சுக்குங்க அவுங்க ஜெயிப்பாங்க ஏன்னா நான் அந்தப்பள்ளிக்கூடத்தை...ஜெயிக்கிற பிள்ளைங்களை உருவாக்குறதாத்தான் நடத்திக்கிட்டிருக்கேன். வேணும்னா ஒரு சவால் விடுறேன். இந்த வருஷம்னு இல்லை. 10வது, 12வது பொதுத்தேர்விலயும் உங்க பள்ளியின் முதல் ரெண்டு இடங்களை அவங்கதான் எடுப்பாங்க முடிஞ்சா நியாயமா க்ளாஸ் எடுத்துப்பாருங்க முடிஞ்சா நியாயமா க்ளாஸ் எடுத்துப்பாருங்க
 நாங்க அதுக்காகச் சொல்ல வரலை
 நீங்கல்லாம் கண்டிப்பா தனியார் பள்ளில படிச்சுட்டு வந்திருக்க வாய்ப்பே இல்லை. அரசுப்பள்ளில படிச்சிருக்கணும். அப்படிப் படிச்சு முன்னேறி..இப்ப ஒரு தனியார் பள்ளில டீச்சரா இருக்கீங்கங்கிற காரணத்துக்காக....அவுங்களை அவமானப்படுத்துறதை நிறுத்துங்க எல்லாரையும் சமமா பாவிச்சு..சொல்லிக்குடுங்க என்று அழுத்தமாகச் சொல்லிவிட்டுப் புறப்பட்டார் அந்த தலைமை ஆசிரியர்.
அதேபோல்...10ம் வகுப்பிலும், 12ம் வகுப்பிலும் அந்த இரு மாணவிகளும்தான் முதல் இரண்டு இடங்களைப்பிடித்தார்கள்.
சத்தமில்லாமல் இந்தச்சாதனையைச் செய்துவிட்டு இன்னும் இது போன்ற அற்புத மாணவர்களை அனுப்பிக்கொண்டே பள்ளியை முன்னேற்ற சிந்தித்துக்கொண்டிருக்கிறார் அந்தத் தலைமை ஆசிரியர்..
திருச்சி மாவட்டம்...மருங்காபுரி ஒன்றியம் தொட்டியப்பட்டி ஊராட்சி ஒன்றிய நடுநிலைப்பள்ளியின் தலைமை ஆசிரியர் திரு. ஆ. டேனியல் ஜான் கென்னடிதான் அவர்
அவர் பள்ளிக்குச் செய்திருக்கும் சாதனைகள்
சொன்னது சுரேகா.. வகை நடப்பு , பாராட்டு
இம்மாதிரியான ஆட்கள் நியாயத்தை சொல்ல இருக்கத்தான் செய்கிறார்கள்
அவர் பள்ளிக்குச் செய்திருக்கும் சாதனைகள் பற்றி அறிந்து கொள்ள ஆவலாக இருக்கிறோம்.
//இம்மாதிரியான ஆட்கள் நியாயத்தை சொல்ல இருக்கத்தான் செய்கிறார்கள் //
சுரேகாண்ணே மாதிரி ஆட்கள்தான் இதையெல்லாம் எழுத இருக்காங்க.
இது உண்மை நிகழ்வா - புனைவு என்றல்லவா நினைத்து முதல் தொடரில் மறுமொழி இட்டேன்.
அரசுப்பள்ளி ஆனாலும் சரி தனியார் பள்ளி ஆனாலும் சரி - மாணவச் செல்வங்கள் வெற்றி பெறுவது ஆசிரியர்களின் கையில் தான் இருக்கிறது
அதற்கே உனை அர்ப்பணி - என்ற கொள்கையை வேத வாக்காக எடுத்துக் கொண்டு பணியாற்றும் ஆசிரியர்கள் இன்னும் இருக்கிறார்கள்
நல்ல இடுகை - நல்வாழ்த்துகள் சுரேகா
நிச்சயமாக இது மாதிரி ஆட்கள் நிறையவே இருக்கிறார்கள். ஆனால் இது போன்ற தகவல்களை வெளியே கொண்டு செல்வதில் நிறைய பேர் அக்கறை காட்டுவதில்லை. சாதாரண ஆட்களின் வார்த்தைகளை விட ஆசிரியரின் சொற்கள் மாணவர்கள் மத்தியில் அதிக தாக்கத்தை ஏற்படுத்துவதில் வலிமை வாய்ந்தவை என்பது உண்மையே. இது போன்ற நல்ல பதிவுகளை படிக்கும் வாய்ப்பை ஏற்படுத்திய உங்களுக்கு என் நன்றியும் வாழ்த்துக்களும்.
நீங்க வந்ததுதான் எனக்குப்பெரிய மகிழ்ச்சி
அவர்களை வெளிக்கொணரத்தான் இதுபோல் எழுதுகிறேன்.
கண்டிப்பா...அது சம்பந்தமான புகைப்படங்கள் வரிசைப்படுத்திக்கிட்டிருக்கேன்.
என்னம்மா.. நம்ம சொல்லாம யாரு சொல்லுவா
நீங்க சத்தமில்லாம நல்லது செய்யுற ஆளாச்சே..
உங்களைப்பத்தி பல விஷயம் எனக்குத்தெரியும்...
//இது உண்மை நிகழ்வா - புனைவு என்றல்லவா நினைத்து முதல் தொடரில் மறுமொழி இட்டேன்.//
:) - நான் சொல்ற உண்மையே கதை மாதிரி இருந்தா..கதை எந்த மாதிரி இருக்கப்போவுதோ..
நீங்கள் கூறிய அனைத்தும் உண்மை சார்..
தங்கள் வாழ்த்துக்கு மிக்க நன்றி சார்
உங்கள் நன்றிக்கும் வாழ்த்துக்கும்..மிக்க நன்றி
தளம் வெகு அழகு அண்ணா. மற்றபடி இடுகைய படிச்சிட்டு வரேன். :))
இது மாதிரியான மனிதர்களை அடையாளம் கண்டு வெளிக் கொண்டு வந்தாலே அது மேலும் பலரை நம்பிக்கை கொள்ளச் செய்யும், இன்னும்... இன்னும் தேடு, சுரேகா
அரசியல் ( 11 )
அவலம் ( 13 )
அழைப்பு ( 6 )
அனுபவம் ( 50 )
அன்பு ( 19 )
இயற்கை ( 3 )
இலக்கியம் ( 2 )
உலக அழிவு ( 1 )
ஒலிப் பதிவு ( 2 )
ஓமப்பொடி ( 9 )
கண்ணீர் ( 1 )
கவிக்கதை ( 3 )
கவிதை ( 26 )
கேட்டால் கிடைக்கும் ( 14 )
கொசுவத்தி ( 16 )
சவால் சிறுகதை ( 1 )
சிரிப்பு ( 2 )
சினம் ( 5 )
சினிமா ( 21 )
சுதந்திரம் ( 1 )
ட்விட்டுரை ( 2 )
தத்துவம் மாதிரி ( 29 )
தமிழ்மண நட்சத்திரம் ( 18 )
திறமை இடைவெளி ( 1 )
நடப்பு ( 94 )
நன்றி ( 9 )
நாடகம் ( 6 )
நினைவுகள் ( 2 )
நேர்முக்கியத் தேர்வு தொடர் ( 3 )
பாராட்டு ( 10 )
பார்வை ( 4 )
புது மீள்பதிவு ( 3 )
புத்தகம் ( 8 )
புனைவு ( 1 )
மகளிர் தினம் ( 1 )
மயன் ( 1 )
மீள்பதிவு ( 7 )
மொக்கை ( 17 )
யுடான்ஸ் நட்சத்திரம் ( 6 )
வாழ்த்து ( 8 )
விமர்சனம் ( 15 )
வேலைத் தகுதி ( 2 )
என் நெருங்கிய நட்பாக நான் நினைக்கும், மதிக்கும் பதிவுலகில் இதைப்பகிரவேண்டிய நிர்ப்பந்தத்தை என் மனசாட்சி ஏற்படுத்தியதன் விளைவுதான் இ...
சிறந்த தொலைக்காட்சி நிகழ்ச்சி நெறியாளர், வானொலி நிகழ்ச்சியாளர், பத்திரிகையாளர், விளம்பரப்பட தயாரிப்பாளர், நண்பர் கோபிநாத்தின் திருமணம் ...
சென்னை வர்த்தக மையத்தில் நடைபெறும் சினிமா டுடே என்ற திரைத்துறைக் கண்காட்சிக்கு நேற்று (சனிக்கிழமை) சென்று சுற்றிப்பார்த்ததில் நேரம் ம...
ஒரு கொப்பனாம்பட்டித் தமிழன் சென்னையில் மூன்றாண்டுகள் குப்பை வீசியபின் தன்னை சென்னையனாகக் காட்டிக்கொள்ள வார இறுதிகளில் படையெடு...
குமரன் தியேட்டரும்.. ..குடுவைத் தண்ணீரும் . .
சூது கவ்வும் படம் பார்க்கலாம் என்று திடீர் யோசனை வந்தபோது நான் சென்றுகொண்டிருந்தது மடிப்பாக்கம் சாலை. நேரமும் மால...